text:
Bha mi aig cuirm-dhealbh 1945 ann an talla a' bhaile bhig an t-seachdain seo chaidh. Bha e math fhèin. Choimhead sinn air dà dealbhan-àbhachdais bho 1945, film-naidheachd bho 1945 agus “I know where I’m Going” – film mòr, dèante ann am Muile ann an 1945 agus roghainn film Beathag (dèan sùil air a' bhlog aice
anns an Giblean 2006). Bha cuimhne aig cuid anns an talla aig an àm nuair a rinneadh an film. Dh’innis iad rinn mu dheidhinn an inneil-cheò mhòir agus an sgioba-film mhòir agus an ullachaidh-bìdh. Bha eadar-ama am meadhan an fhilm airson srùpag. Bha sin math cuideachd.
Bha an talla làn agus chòrd e ris a h-uile duine gu mòr.


c: text/html

text:
Maoineachadh do thrì pròiseactan Eileanach
Tha dùil gum fosgail ionad ùr coimhearsnachd ann an Slèite san Eilean Sgitheanach taobh a-staigh dà bhliadhna.
Tha a' bhuidheann a th' air a chùlaibh, Iomairt Chamas Chrois agus Dhùisdeil, a-niste air an taic-airgid a bha fhathast a dhìth orra fhaighinn, an dèidh dhaibh beagan is £700,000 fhaighinn bho Stòras Coimhearsnachd nan Costaichean.
Am measg na bhios an lùib an ionaid ùir, tha talla cruinneachaidh, agus bùth ùr ionadail a bhios a' reic bìdh às an sgìre fhèin.
Fhuair Coimhearsnachd Bharraigh agus Bhatarsaigh cuideachd maoineachadh luach cha-mhòr £700,000 bhon stòras, agus iad an dùil pontùin ùra a chur ann an cala Bhàgh a' Chaisteil gus goireasan nas fheàrr a thoirt do iachtaichean a bhios a' tadhail.
Fhuair Companaidh Leasachaidh Loch Baghasdail Eta cuideachd maoineachadh còrr is £220,000 bhon stòras, leis a bheil iad ag amas air leasachadh a thoirt air an dàrna taobh den bhàgh.
Bithear ag amas air daoine a thoirt a-steach chun a' bhaile airson gnìomhachas a bhrosnachadh, agus cuideachd gheibh a' choimhearsnachd sealbh air an t-seann chidhe.
Tha sin mar leudachadh air leasachaidhean a tha gan dèanamh air cala Loch Baghasdail o chionn ùine, a tha ag amas air togail a thoirt do dh'eaconamaidh na sgìre.

robotstxt: allowed

filter: keep


text:
A' Phortagail
'S e dùthaich ann an iar-dheas na Roinn-Eòrpa a tha anns a' Phortagail[1][2][3][4] neo Portagail[5][6] (Portagailis: República Portuguesa, IPA: ʁɛ'publikɐ puɾtu'gezɐ). Tha crìochan aice gu tuath 's gun ear leis an Spàinn. Tha an Cuan Siar an iar agus deas air a' Phortagail. Tha Azores agus Madeira, eileanan anns a’ Chuan Siar, nam pàirt den Phortagail cuideachd. 'S e Lisbon am prìomh bhaile. Tha Sgioba nàiseanta rugbaidh aig a' Phortagail.
Bailtean Mòra[deasaich | deasaich an tùs]
Seo lista na bailtean as motha anns a’ Phortagail:
Daoine ainmeil[deasaich | deasaich an tùs]
- B' e Pedro Alvarez Cabral (1467-1520) am maraiche Portagaileach a lorg Brasil ann an 1498.
- Lorg Ferdinand Magalhaens caolas eadar Ameireaga a Deas agus Tierra del Fuego, ris an canar Caolas Magellan an-diugh.
- B' e maraiche ainmeil a bha ann am Vasco da Gama, sheòl e air adhart dhan ear-thuath gus an do ràinig e na h-Innseachan.
- B' e Luís Vaz de Camões (1524 - 1580) na bhàrd. Rinn e an duan-mòr Os Lusíadas.
- B' e Fernando Pessoa (1888-1935) na sgrìobhadair. B' e Livro do Desassossego [Leabhar na h-Aimhreit] an leabhar as ainmeile a sgrìobh e.
- B' e Amália Rodrigues (1920-1999) na bana-sheinneadair. Bha i a' seinn ann an nòs tradaiseanta leis an ainm "fado".
Eachdraidh[deasaich | deasaich an tùs]
Ann an 15mh agus 17mh linn, bha ìmpireachd mhòr aig a' Phortagail. Fhuair Portagail ranntairean mòra ann an Ameireaga a Deas, Afraga, Àisia agus ann an Roinn a' Chuain Sèimh.
Ann an 1581, thòisich aonadh nan crùn eadar a' Phortagail agus An Spàinnt.
Bha an dùthaich gu mòr an sàs gnothach Tràilleachd thar a' Chuain Shiar eadar an 16mh Linn agus an 19mh Linn.
Tùsan[deasaich | deasaich an tùs]
- ↑ Am Faclair Beag
- ↑ Feuch Facal, Gairm (1995), ISBN 1-871901-39-1
- ↑ Am Faclair Gàidhlig-Beurla, Colin Mark, foillsichte aig Routledge, Lunnainn (2004), ISBN 0-415-29761-3
- ↑ Brìgh nam Facal, Faclair Ùr don Bhun-sgoil (deas. Cox, Richard A.V.) - ISBN 0-903204-21-5
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Map-balla an t-Saoghail, Stòrlann Nàiseanta (2003), ISBN 0007692714
Ceanglaichean a-mach[deasaich | deasaich an tùs]
- Duilleag oifigeil Riaghaltas na Portagail
- Duilleag oifigeil Pàrlamaid na Portagail
- Duilleag oifigeil Ionad Turasachd na Portagail
- Duilleag Turasachd Lisbon
- A' Phortagail ann an Wikivoyage


text:
7 an Lùnastal
'S e 7 an Lùnastal an 219mh latha dhen bhliadhna a rèir a' Mhìosachain Ghriogaraich (220mh ann am bliadhna-leum). Tha 146 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1819 - Thachair am Blàr Boyacá agus fhuair Coloimbia a chuid neo-eisimeileachd bhon Spàinn.
- 1960 - Fhuair Costa Ìbhri a chuid neo-eisimeileachd bhon Fhraing.
Breithean[deasaich | deasaich an tùs]
- 1876 - Margaretha Geertruida Zelle - Mata Hari, ann an Leeuwarden. Tè-bhuairidh às na Tìrean Ìsle.
- 1889 - Laureano Gómez Castro, ann am Bogotá. Fear-poileataigs à Coloimbia.
Bàsan[deasaich | deasaich an tùs]
- 1848 - Jöns Jacob Berzelius, ann an Väversunda. Ceimigear às an t-Suain.


text:
- TIOTAL
- Cairt Rìoghail Acadamaidh Rìoghail Inbhir Nis: còmhdach agus duilleagan cùil
- EXTERNAL ID
- PC_ROYALACADEMY2_002
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1790an
- NEACH-FIOSRACHAIDH
- Robert Preece
- AITHNEACHADH MAOINE
- 29890
- KEYWORDS
- sgoiltean
foghlam
cairtean
sgrìobhainnean laghhail
làmh-sgrìobhainnean
Chaidh Acadamaidh Rìoghail Inbhir Nis a stèidheachadh san Iuchair 1792, a' gabhail àite na Sgoil Ghràmair a bh' anns a' bhaile roimhe a bha anns an togalach ris an canar Ionad Dhunbar an-diugh. Bho ìre thràth, fiù 's mus deach an Acadamaidh fhosgladh, bha Luchd-aontachaidh an Acadamaidh ùr èasgaidh iad fhèin a cho-cheangal, mar a tha leabhar geàrr-chunntas nan Stiùirichean ag ràdh, "into a body politick", gus am b' urrainn dhaibh maoin a làimhseachadh agus togalaichean a chumail gu coitcheann le barrachd tèarainteachd. San ochdamh linn deug, b' e Cairt Rìoghail a cheannach an dòigh àbhaisteach air seo a dhèanamh.
Lean an obair gu slaodach airson bliadhna no dhà air dreachd de thionndadh, ach cha b' ann chun an Dàmhair 1791 a bha e deiseil. Chaidh mion-phuingean eile aontachadh san Dàmhair an dèidh sin, nam measg sin an t-iarrtas gun deigheadh an dà chuid ainmean nan Stiùirichean agus nan daoine a bha air co-dhiù £50 aontachadh a ghabhail a-steach. Sa Ghearan 1793, bha Ebenezer Young, tidsear Laideann na h-Acadamaidh ag eadar-theangachadh a' Chairt gu Laideann, agus chaidh iarraidh air cuideachd am Barantas eadar-theangachadh. Aig coinneamh nan Stiùirichean sa Ghiblean 1793, thug Tòmas Gilzean, cistear (no ionmhasair san là-an-diugh) cunntas gun deach a' Chairt fhaotainn bho Rìgh Seòras III.
Bha cosgais mhòr an luib a bhith a faighinn a' Chairt, aig £179 6t 3.5sg - mu chosgais tuastal dà bhliadhna airson an luchd-obrach. Bhon àm seo dh'fhaodaist Acadamaidh Rìoghail Inbhir Nis a thoirt air an sgoil, ged nach robh 'Rìoghail' air a chleachdadh airson iomadh bliadhna. Ach chaidh iomradh a thoirt air a' Chairt Rìoghail ann an sanasan pàipeir-naidheachd aison a treas seisean den Acadamaidh a bha ri fosgladh san Iuchair 1793 (sna bhliadhnachan tràth bha seisean a' seasamh sia mìosan). Chuir Teàrlach Mac an Tòisich, sgrìobhair (neach-lagha ann am briathrachas an là an-diugh) agus a bha na neach-taic èasgaidh de phròiseact an Acadamaidh, a bha ag obair ann an Dùn Èideann air ochd lethbhric clò-bhuailte den Chairt agus den Bharantas Rìoghail air an robh i stèidhichte (mhair co-dhiù trì leth-bhric chun an seo) gu tuath. Tha am Barantas (glè thric leis an litreachadh "warrand" sa Bheurla) ann am Beuirla, ach tha a'chairt fhèin ann an Laideann - a rèir coltais a' cleachdadh eadar-theangachadh Ebenezer Young. A rèir coltais chaidh a' Chairt thùsail, air 'vellum', le Seula na h-Alba, a chur gu tuath gu tuath aig an aon àm ri na leth-bhric clò-bhuailte.
Air sgàth atharrachaidhean ann am manaidsearan na sgoile thar nam bliadhnachan, le ùghdarras a' gluasad bho na Stiùirichean gu Bòrd Sgoile Borgh Inbhir Nis ann an 1907, sguir a' Chairt a bhith buntainneach, ach tha i a' toirt ceangal cudromach do dh'eachdraidh thràth na sgoile. Tràth anns an fhicheadamh linn bhathas a' gabhail ris gun robh a' Chairt thùsail air a call, ach chaidh a lorg ann an oifis neach-lagha ann an Inbhir Nis ann an 1942 agus chaidh a tilleadh chun na sgoile. Ach bha an t-seula briste ge-ta, ged a bha i fhathast ceangailte ris a' chairt le a ceangal. Aig àm comharrachadh 200 bliadhna na sgoile ann an 1992, chaidh a' chairt a dhèanamh suas às ùr agus a cur ann am frèam, leis an obair air a mhaoineachadh le Maoin Maitheas Coitcheann Inbhir Nis, agus tha i a-nis air a taisbeanadh san sgoil. An dèidh obair glèidhteachais nuadha, saoilear nach deach mòran millidh a dhèanamh air an t-seula.


text:
- TIOTAL
- Stèisean Phort an t-Sròim bho chùlaibh trèana, An t-Ògmhios 1992
- EXTERNAL ID
- PC_HRS_STATIONS_001_1283
- ÀITE
- Port an t-Sròim
- SGÌRE
- Taobh an Iat Dheas Rois
- SIORRACHD/PARRAIST
- ROS: Loch Aillse
- DEIT
- Ògmhios 1992
- LINN
- 1990an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27916
- KEYWORDS
- stèiseanan rèile
Port an t-Sròim
Sealladh de Stèisean Phort an t-Sròim bho chùlaibh trèana, a chaidh a thogail san Ògmhios 1992.
B' e Port an t-Sròim an ceann-uidhe tùsail airson Rèile Inbhir Pheofharain agus an Eilean Sgitheanaich a dh'fhosgail ann an 1870. Bha an loidhne air a h-obrachadh le Rèile na Gàidhealtachd agus ghabh iad thairis gu h-oifigeil e san Lùnasdal 1880. Bha seirbheisean aiseig aig an ruith às gu diofar chinn-uidhe sa Ghàidhealtachd agus na h-eileanan. An tòiseach bha na h-aiseagan air an ruith le Rèile Inbhir Nis agus Inbhir Pheofharain, an uar sin Rèile na Gàidhealtachd agus mu dheireadh le Daibhidh Mac a' Bhruthainn.
Chaidh an loidhne a' leudachadh gu Caol Loch Aillse san t-Samhain 1897. Anns na 1960 chaidh an litreachadh atharrachadh gu Port an t-Sròim. Tha seirbheis riaghailteach luchd-siubhail fhathast a' frithealadh Port an t-Sròim ged a chaidh a dhùnadh do thrafaig bathair san Ògmhios 1964. Chaidh frith-loidhne a thogail airson a' gharradh togail airson crainn-ola ann an Loch Ciseorn a chaidh fhosgladh ann an 1975. Dhùin am frith-loidhne ann am meadhan nan 1980an.


text:
- TIOTAL
- Luchd-ciùil sràide ann an Ceann Loch Chill Chiarain
- EXTERNAL ID
- QZP27_60_33_34
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- LINN
- 1890an; 1900an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30679
- KEYWORDS
- ceòl
luchd-ciùil
Ceòladairean sràide agus tacan-ciùil aca, agus clann is each a bha a' dol seachad a' coimhead riutha ann an Ceann Loch Chill Chiarain anmoch san 19mh no tràth san 20mh linn
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
Naidheachdan 11:00m
14 An Dùbhlachd 2012 Ùraichte aig Ùraichte aig
Stailc na Rèile
Dh'innis an t-aonadh RMT gum bi an treas là de stailc air seirbheisean rèile ro là na Nollaige. Bidh stailc air seirbheisean a tha a' ceangal Alba ri Sasainn, a bharrachd air prìomh loidhne a' chosta an iar 's a' chosta an ear, seachdain bho an-diugh, an 21mh là den mhìos. Tha sin a thuilleadh air stailc aig Scotrail air an 22na, agus an 24mh.
Màiread Moran
Chaidh òrdan cùirte fad dà bhliadhna air Màiread Moran, a bha na Ball-Pàrlamaid Làbarach do sgìre chinn a deas Luton, airson foill le a cosgaisean Pàrlamaid. Ghabh ise còrr is £53,000 nach bu chòir dhi. Tha pàirt den òrdan cùirte a' ciallachadh gum feum Ms Moran, a tha 57 bliadhna de dh'aois, comhairleachadh fhaighinn. Tha slàinte inntinn Ms Moran a' ciallachadh nach tàinig oirre a dhol mu choinneimh na cùirte.
Sìona
Thug duine ann an Sìona ionnsaigh le sgithinn air còrr is 20 leanabh agus aonar inbheach aig bun-sgoil ann am meadhan na dùthcha sa mhadainn an-diugh. Chaidh na h-uidhir de chloinn a thoirt dhan ospadal, agus dithis dhiubh co-dhiù air an droch leòn. Chaidh duine a tha 30 bliadhna de dh'aois, a chur an grèim.
Sgìrean Glèidhte Mara
Tha Riaghaltas na h-Alba a' foillseachadh plana an-diugh airson lìonra de sgìrean glèidhte mara MPA mu chladaichean na h-Alba. Tha an Riaghaltas a' coimhead ri dìon a chur air 32,000 mìle ceàrnagach de sgìre mhara na h-Alba.
Moira Jones
Fhuair Poilis Shrath Chluaidh cead dust a thogail às an uaigh ann an seann chladh Monklands, 's iad a' rannsachadh bàs nighean sgoile bho chionn còrr is 50 bliadhna. Chaidh Moira Jones, a bha 11, a dhìth ann an Coatbridge an Siorrachd Lannraig ann an 1957, agus tha na Poilis den bheachd gun deach a murt, agus a thiodhlacadh san t-seann chladh.
SGL Carbon Fibres
Dh'innis companaidh SGL Carbon Fibres a tha a' toirt cosnaidh do chòrr is 200 duine air a' Bhlàr Dhubh air taobh sear Rois, gu bheil cunnart ann gum feum iad obraichean a ghearradh, leis nach eil iad a' reic uidhir 's a bha iad. Thuirt luchd-stiùiridh SGL gu bheil iad a' bruidhinn ris an aonadh mu dhòighean air airgead a chùmhnadh. Tha iad ag ràdh gum b'fheàrr leotha uairean obrach a ghearradh, ach gur dòcha gum feum iad air a' cheann thall àireamh bheag de chosnaidhean a ghearradh.


text:
Clàran-ama
Clàran-ama is Faraidhean
Gheibh thu am fiosrachadh uile mu na clàran-ama is faraidhean againn air an làrach-lìn Bheurla. Gheibh thu clàran-ama a' gheamhraidh is an t-samhraidh, agus fios air na roghainnean a th' ann airson gach slighe a thaobh thiogaidean, turasan tillidh agus a bhith leum o eilean gu eilean.
Tha sinn a' seòladh gu 28 cinn-uidhe: ann an Linne Chluaidh, gu na h-Eileanan mu Dheas, na h-Eileanan a-Staigh, na h-Eileanan Siar, agus gu cinn-uidhe san Eilean Sgitheanach, Ratharsair agus sna h-Eileanan Tarsainn.
Às bith dè nì thu ann an eileanan na h-Alba, faodaidh tu do cheann-uidhe a ruighinn le CalMac.


text:
Inbhe dhà-chànanach do Ghaillimh
Thèid inbhe bhaile dhà-chànanaich a bhuileachadh air Gaillimh ann an Èirinn sa Mhàirt.
Tha an ceum na phàirt de dh'oidhirp Ghaillimh air duais Prìomh Bhaile a' Chultair san Roinn Eòrpa a ghlèidheadh an 2020.
Sheall cunntas-sluaigh 2011 an Èirinn gu bheil comas sa Ghaeilge aig 45% de mhuinntir a' bhaile.
'S e sin an àireamh nas àirde a th' ann am bailtean mòra na h-Èireann.
Am measg nan rudan a dh'fhaodadh tachairt fon inbhe ùir, 's e gum biodh taigheadas ga thogail gu sònraichte dha luchd-labhairt na Gaeilge.
"Feumaidh Gaeilge a bhith na pàirt de bheatha làitheil is cultar a' bhaile", thuirt an comhairliche, Pearce Flannery.
Cridhe
"Tha i aig cridhe ar cultair, cò th' annainn, is tha e fìor mhath gu bheil sinn ga comharrachadh", thuirt e.
Thog comhairlichean eile air buannachdan eaconamach na cànain, agus cho cudromach 's a dh'fhaodadh i a bhith a thaobh an tiotail Eòrpaich.
Chuala comhairle a' bhaile gu bheil luach €136m sa Ghaeilge dha eaconamaidh Ghaillimh gach bliadhna.
"Feumaidh sinn sealltainn dha daoine cho sònraichte 's a tha Gaeilge dhan bhaile", thuirt an Comh. Iggy Ó Muircheartaigh.
"Chan eil dad mar sin aig gin de na bailtean eile a tha a' sireadh duais Prìomh Bhaile a' Chultair.
"Tha cothrom fìor mhath againn an seo adhartas a dhèanamh a thaobh Ghaeilge ann an Gaillimh", thuirt e.
Teagamh
Thog feadhainn eile teagamh ge-tà, mu dè dha-rìribh a thig às an inbhe ùir.
Tha Dónall Ó Braonáin ag obair aig Ollscoil Náisiúnta na hÉireann Gaillimh.
Tha e fhèin den bheachd gur e ìomhaigh na cànain as motha a gheibh togail às.
"Chì sinn dha-rìribh dè a' bhuaidh a bhios ann", thuirt Mgr Ó Braonáin.
"S dòcha gu bheil e cudromach dha inbhe phoblach na cànain agus gum bi brosnachadh ann dhan fheadhainn a tha a' cleachdadh seirbheisean poblach sa bhaile.
"Rud mar seo, tha misneachadh sam bith cudromach. Mar sin, tha e math adhartas fhaicinn", thuirt e.


text:
- TIOTAL
- An SS 'Sheila', is cinnteach
- EXTERNAL ID
- HCD00464
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12172
- KEYWORDS
- SS Sheila
Mac a' Bhruthainn
bàtaichean-smùid
sealladh farsaing
a' Chomraich
zoomable
deilbh leudachail
Chithear an SS 'Sheila' an seo ann an Loch Aillse, agus Caol Àcain san Eilean Sgitheanach sa chùlaibh. Bha iomadh duine measail air an t- soitheach bheag seo a bha a' toirt luchd-siubhail, bathar is posta thar a' Chuan Sgìth eadar Caol Loch Aillse is Steòrnabhagh ann an aimsir sam bith. Chaidh a togail do chompanaidh Mhic a' Bhruthainn ann an 1904, ach chaidh a call na bu tràithe na bhiodh dùil nuair a chaidh i air na creagan air an t-slighe dhan Chomraich madainn na Bliadhn' Ùire 1927. Gu fortanach, cha do chaill duine a bheatha
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Leabhar Pàighidh agus Seirbheis Saighdeir
- EXTERNAL ID
- Z_PC_WGORDON3_004_004
- DEIT
- 1945
- LINN
- 1940an
- NEACH-FIOSRACHAIDH
- W Gordon
- AITHNEACHADH MAOINE
- 8373
- KEYWORDS
- leabhar seirbheis
leabhar pàighidh
Am Feachd Breatannach
Tha an ìomhaigh seo a' sealltainn a' chòmhdaich a-staigh agus duilleag 1 ann an leabhar pàighidh agus seirbheis saighdeir. Chaidh leabhar Airm 64, an leabhar pàighidh is seirbheis, a thoirt dhan a h-uile saighdear a chaidh dhan Arm Bhreatannach. Bha 20 duilleaganns an leabhar a bha a' clàradh fiosrachadh mionaideach mar àireamh airm an t-saighdeir, eachdraidh obrach, eachdraidh meidigeach, cunntas trèanaidh, aithneachadh pearsanta, fiosrachadh mu dhlùth neach-dàimh agus pàipearan an tiomnaidh dheireannaich. Dh'fheumadh an leabhar, a rèir an lagh, a bhith aig an t-saighdear an-còmhnaidh agus a bhith air a thaisbeanadh airson adhbharan aithneachaidh aig pairèidean pàighidh.
Bhuineadh an leabhar seo dha Iain Camshron Gòrdan de na Signals Rìoghail. Tha nota aig mullach a' chòmhdaich a-staigh ag innse gun robh an leabhar seo an àite a' chiad leabhar a chaidh a thoirt dhan t-saighdear seo. Tha an còmhdach a-staigh a' clàradh buill aodaich sam bith a chaidh a thoirt dhan t-saighdear. Tha liosta de stiùiridhean dhan t-saighdear air Duilleag 1 a thaobh cùraim an leabhar pàighidh agus seirbheis


text:
Tha Jack Miller, an Semalt , Prìomh Mhanaidsear Soirbheachd Luchd-ceannach, a 'toirt rabhadh dhut gun urrainn do Google do bhlog no làrach-lìn a dhol à sealladh bho na toraidhean rannsachaidh ma tha thu a' feuchainn ris an trafaig ìosal no a 'lìonadh prìomh fhaclan. Mar eisimpleir, ma ghluaiseas tu mòran trafaig don làrach-lìn agad agus gu bheil e fhathast a 'fàs air beagan dhreuchdan, thèid fios a thoirt dha Ghoogle mu dheidhinn sin, agus thèid a h-uile post agus duilleag de do làrach a dhìth bho na toraidhean rannsachaidh aice. Agus is e an rud as miosa nach tèid rabhadh a thoirt dhut mu dheidhinn. Bidh thu dìreach air chall air an eadar-lìon, agus dh'fhaodadh cliù na làraich-lìn agad a bhith air a mhilleadh.
Ceannach Ceangalan
Ma cheannaich thu a-riamh ceanglaichean bho chuideigin no companaidh a tha aithnichte mar SEO, tha cothroman ann gum bi Google a 'cur peanas air an làrach agad - creme soin vergetures. Ma ghineas tu na ceudan gu mìltean de cheanglaichean agus feuch ri tighinn air a 'chiad duilleag, chan urrainn dhut na toraidhean a tha thu ag iarraidh a choileanadh. Tha Google a 'creidsinn gu bheil cleachdaidhean a tha a' ceannach nan cleachdaidhean SEO ad ad dubh agus a h-uile inneal rannsachaidh eile ga ghairm ga spam. Tha làraichean mì-thoilichte agus cunntasan meadhanan sòisealta a 'tabhann cheanglaichean pàighte, a tha freagarrach airson rud sam bith. Mar sin, cha bu chòir dhut a dhol a-mach le gin de na roghainnean sin.
A 'ceangal nan eòlaiche ceangalan ceart
Ma chaidh thu a-steach ris na seòlaidhean ceangail ceàrr, bu chòir dhut fhèin a thoirt às an aon àm cho luath 'sa ghabhas. Cuiridh mòran de na seòladairean an URL agad gu sgiobalta, agus is e sin nach eil Google a 'còrdadh ris a' chuid as motha..Bidh na h-einnseanan sgrùdaidh a 'beachdachadh air a' chuid as motha de na seòladairean mar spama aig ìre ìosal, agus mar sin cha bu chòir dhut a bhith gan taghadh agus a bhith a 'lorg nan seòladairean càileachd a-mhàin. Tha Matt Cutts bho Ghoogle ag ràdh gu bheil eòlairean ceangail mar aon de na pàirtean as truailliche agus neo-àbhaisteach de SEO.
Margaideachd Artaigil
Mura h-eil thu air cluinntinn mu mhargaideachd artaigil, leig dhomh innse dhut gu bheil e air a bhith timcheall fad bhliadhnaichean. Is e am beachd artaigilean a sgrìobhadh, tionndaidhean eadar-dhealaichte a dhèanamh agus atharrachaidhean beaga a dhèanamh air na faclan. An uairsin bidh na blagairean a 'cur nan artaigilean sin gu diofar làraich airson backlinks. Ach chan eil làraichean-lìn agus gnìomhachasan a ghabhas meas, ge-tà, a 'dol leis an roghainn seo. Ma tha thu den bheachd gu bheil Art Base no E-Zine a 'toirt dhut toraidhean càileachd, tha thu a' dèanamh mearachd mhòr agus dh'fhaodadh gun faic thu an làrach-lìn agad anns na toraidhean einnseanan rannsachaidh.
Cleachdadh inneal-làimhe
Tha e sàbhailte a ràdh nach eil stuth prìomh-fhacal càirdeil dha làrach-lìn aig cosgais sam bith. Ma tha thu air a bhith a 'cleachdadh mòran fhaclan is abairtean ann an aon pharagraf, bidh Google a' lùghdachadh do rang a dh'aithghearr agus dh'fhaodadh e cron a dhèanamh air cliù an làraich agad. Tha làimhseachadh faclan-luirg a 'ciallachadh a bhith a' cleachdadh tòrr fhaclan thairis air a 'chuspair agad, agus ma tha thu an dòchas gun toir e deagh rangachadh dhut, chan eil e gu bhith a' faighinn buannachd dhut ann an dòigh sam bith.
Teacsa Às mì-nàdarrach
Is e prìomh adhbhar dragh Google a bhith a 'faighinn cuidhteas teacs neo-nàdurrach. Mura h-eil fios agad air rud sam bith mu dheidhinn sin, leig leam innse dhut gu bheil teacsaichean teacsa a 'toirt tarraing air an teacsa taobh a-staigh ceangal sònraichte. Tha e an dùil ceanglaichean a thogail air làrach-lìn. Tha Google air ùrachadh an algairim o chionn ghoirid, agus tha teacsaichean neo-nàdurrach a-nis air am meas mar spama.
Ceanglaichean Broken
Bu chòir dhut daonnan sgrùdadh a dhèanamh air an làrach-lìn agad airson ceanglaichean briste agus na còdan HTML a cheartachadh. Dèan ath-aithris air a 'phròiseas seo uair sa t-seachdain gus dèanamh cinnteach gu bheil an làrach agad a' gèilleadh poileasaidhean Google. Chan eil an t-einnsean rannsachaidh a 'còrdadh ris na làraichean-lìn le ceanglaichean briste no gun fheum, agus mar sin cha bu chòir dhut a dhol a-mach le sin aig cosgais sam bith.


text:
Farage cinnteach gun coisinn UKIP seat
Tha ceannard UKIP, Nigel Farage, air innse do railidh ann an Dùn Èideann "gun coisinn a phàrtaidh seat" ann an Alba airson a' chiad turais sna taghaidhean Eòrpach.
Thuirt e gum biodh an uair sin "guth dligheil" aig UKIP ann an Alba.
Na òraid, rinn Mgr Farage iomradh air a' Phrìomh Mhinistear agus ceannard an SNP, Ailig Salmond, mar "fheadaraileach Eòrpach dìoghrasach".
Thug e cuireadh do Mhgr Salmond - a thuirt gun deach UKIP a nàrachadh roimhe an Alba - neo-eisimeileachd a dheasbad còmhla ris.
Thuirt am BPE, a bh' ann an Dùn Èideann airson taic a thoirt do phrìomh thagraiche a' phàrtaidh, Daibhidh Coburn, gun robh UKIP air an t-slighe gus aon seat fhaighinn anns a' Phàrlamaid Eòrpaich an Alba, no "ma thèid cùisean buileach math, 's dòcha fiù 's dhà".
A' bruidhinn ris a' Phrìomh Mhinistear, thuirt Mgr Farage: "Tha Mgr Salmond gu math eagallach bhuainne. Chan eil eagal air mu ar meud aig an ìre seo, ach tha e gu math eagallach mun argamaid."
Argamaid
Dh'innis Mgr Farage, aig a bheil pàrtaidh nach eil ga riochdachadh ann ann Alba aig ìre sam bith, dhan railidh gu bheil muinntir na h-Alba den bheachd gur e referendum air neo-eisimeileachd a th' aca, "ach nach e sin a th' aca".
Chuir e às leth Mhgr Salmond gu bheil e airson 's gum bi Alba "na pàirt den Aonadh Eòrpach - agus nach urrainn do dhùthaich a bhith neo-eisimeileach, fèin-riaghlach is deamocratach, agus a bhith na ball de chluba aig a bheil laghan nas cumhachdaiche na a laghan fhèin".
Rinn Mgr Farage argamaid gum bu chòir dhan RA air fad a bhith neo-eisimeileach, le cumhachdan tiomnaichte aig gach ceàrn.
Bha mu 200 luchd-togail-fianais agus luchd-taic neo-eisimeileachd na h-Alba an làthair gus fianais a thogail an aghaidh ceannard UKIP, 's iad a' bùirich ri luchd-taic UKIP fhad 's a bhathar a' nochdadh.
Choisinn UKIP 0.91% den bhòt thairis air sgìrean na h-Alba ann an taghaidhean Holyrood sa bhliadhna 2011.


text:
Iomairt 'son sgeama haidro ùir an Siorrachd Rois
Thòisich muinntir Loch Bhraoin ann an Siorrachd Rois an Iar a' cruinneachadh airgid airson sgeama ùr haidro a thogail san sgìre.
Tha iad an dòchas £900,000 a thogail tro bhith a' reic earrainnean san sgeama.
Gu ruige seo tha Buidheann Coimhearsnachd Ath-Nuadhachail Loch Bhraoin air £25,000 a thogail airson na sgeama.
'S e uisge bho Allt a' Mhuilinn a bhios a' dol tro choille gu Abhainn Bhraoin a bheir cumhachd dhan sgeama.
Tha a' bhuidheann an dòchas gur iad muinntir na sgìre a chuireas an t-airgead ris a' phròiseact le bhith a' ceannach earrainnean san sgeama agus na ceudan mhìltean notaichean fhathast a dhìth orra.
Thathar an dòchas gum faigh iad an t-airgead a tha a dhìth orra tro na h-earrainnean mus tig an cothrom an ceannach gu ceann san Lùnasatal.


text:
C.B. Dhùn Dèagh
`S e club ball-coise proifeiseanta suidhichte ann am Baile Dhùn Dèagh, Alba a th’ ann an Club Ball-coise Dùn Dèagh. Tha am far-ainm The Dees air a’ chlub agus tha iad a` cluich san lann-cluich Pàirc Dens. `S e dubh-ghorm an dath a th`air an lèine-dhachaigh aca.
Tha Dùn Dèagh an-dràsta a’ cluich ann an Ciad Roinn na h-Alba, air dhaibh tuiteam à Prìomh Lìog na h-Alba ann an 2005. Tha iad fo stiùir Alex Rae, a tha cuideachd na chluicheadair anns an sgioba. Chaidh Rae a chur anns an dreuchd air 24 Cèitean, 2006 nuair a bha Alan Kernaghan air a chur a-mach às. Dh`fhairtlich orra an dà bhliadhna gus an àm seo fhaighinn air ais anns a` phrìomh lìog, bhon a chrìochnaich iad ann an 7mh àite an 2005-2006 agus 3mh àite an 2006-2007.
Tha e na annas do mheud na cathrach, Dùn Dèagh, gu bheil e an comas dha dà àrd-sgioba ball-coise proifeiseanta a ghiùlan: CB Dùn Dèagh agus Dùn Dèagh Aonaichte. Tha an dà sgioba nan còmhstritheach làidir ris a chèile agus tha na lannan-cluiche aca mar uidhe corra cheud slat eadar a chèile.


text:
- TIOTAL
- Bùth a' Chungadair, Caol Loch Aillse
- EXTERNAL ID
- HCD00593
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12295
- KEYWORDS
- bùthan cungadair
bùthan
taghaidhean
Bha Donnchadh Mac a' Phearsain, an cungadair is an dealbhadair, a' gabhail ùidh mhòr anns a' choimhearsnachd aige agus bha e an sàs ann am poileataics gu ìre. Aig aon àm, bha e na riochdaire taghaidh aig Iain Mac a' Phearsain (nach robh càirdeach), am BP Libearalach airson na sgìre o 1911 gu 1936. Tha an taisbeanadh-uinneig airson cè-bearraidh 'Morning Pride', le sanasan ag ràdh: 'Ross and Cromarty Electors! Let your choice be Morning Pride'
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
O chionn 2009, rinn mi beagan obair is rannsachadh pearsanta air Mòd Nàiseanta na h-Alba. Thòisich mi iomairt am Mòd Nàiseanta a ghluasad gu Glaschu ann an 2015. An uair sin, ann an 2011, bha mi nam stiùbhard ann an Steòrnabhagh agus an uiridh rinn mi gearain mun dìth de chleachdadh na Gàidhlig air an làrach-lìn Dhùn Obhainn. Am bliadhna, ann am Pàislig, tha mi ag obair saor thoileach aig stannd a chur comann oileanaich ùra air adhart.
Chaidh mi air loidhne airson barrachd fiosrachaidh ri fhaighinn mus tèid mi an sin a-màireach. Cha d’ fhuair mi am fiosrachadh seo a bha feum agam sa Gàidhlig agus cha robh mi toilichte nach robh mòran susbaint Gàidhlig ri fhaicinn nuair a chleachd mi am putan ‘Gàidhlig’.
Tha mi fhathast nam bheachd gum bu choir dhuinn Gàidhlig a’ cleachdadh aig gach ìre agus anns a’ chiad dol-a-mach nuair a tha sinn ag obair às leth cuisean Gàidhlig – dìreach mar a tha Kylie ag ràdh aig Oilthigh Ghlaschu – agus gu h-àraidh nuair am faighinn buidhnean airgead poblach airson sin a dhèanamh.
Nì mo dhìcheall a bhith cuspaireach, gu h-àraidh às dèidh eòlas fìor mhath anns a’ Chuimrigh am bliadhna aig an Eisteddfod far an robh a h-uile rud sgrìobhte sa Chuimris (agus uaireannan ann am Beurla cuideachd); agus far an robh a’ mhòr chuid na daoine a’ bruidhinn dìreach sa Chuimris le chèile. Bidh mi a’ dèanamh coimeas gun teagamh air sgàth gu bheil an Eisteddfod deagh thachartas/fhèis sin a dhèanamh.
Tha Beurla aig An Comann Gàidhealach. Bha e furasta gu leòr ‘mod naiseanta’ a lorg agus nuair a rinn mi sin, bha e gu math soilleir nach eil Gàidhlig a’ phrìomh cànan (sgrìobhte) aig a’ Mhòd. Tha e cudromach gu bheil atharrachadh mòr a thaobh an cultur-obrach seo agus feumaidh An Comunn Gàidhealach Gàidhlig chleachdadh air loidhne agus dèan cinnteach gu bheil e follaiseach. Bha e math ri fhaicinn gu bheil Gàidhlig aig Mòd Phàislig ge-tà.
Rù-rà. Tha e math ri fhaicinn gu bheil An Comunn Gàidhealach a’ cleachdadh an eadar-lion, ach tha trì seòlaidhean ann: Acgmod.org, ancommun.co.uk, modphaislig.org. Chan eil sin a’ coimhead glè mhath. Carson a tha dà làrach-lìn ann airson an aon tachartas? Tha e ag innse dhomh gu bheil sgaraidhean ann, agus tha fios agam bho eòlas, gur e fad nas fhèarr a bhith ag obair le chèile airson mòran cothroman a chruthachadh agus leasachadh. Bhiodh e fad nas fhèarr ma bhios dìreach aon làrach-lìn aig An Comunn Gàidhealach. Bu chòir do am prìomh-àras a chur taic chun na buidnean eile. Tha mòran cothroman ann airson structar ùra, obraichean ùra a chruthachadh.
Fiosrachadh eile a dh’ionnsaich mi. Tha e soilleir gum bi am Mòd air BBC Alba – Diluain aig 10f. A-rithist, bhiodh e fad nas fhèarr nam bhiodh am BBC a’ cleachdadh Gàidhlig sa chiad dol-a-mach gu h-àraidh nuair a tha e comasach a dhèanamh lorg air loidhne. Tha e soilleir cuideachd gu bheil mòran ùidh a thaobh am Mòd an-uiridh – agus air an taobh eile tha e follaiseach, ‘s dòcha, nach eil mòran gnìomhachd a thaobh Mòd Phàislig am-bliadhna. Tha sin ag innse dhomh nach robh mòran obair air dhèanamh a chur an tachartas seo air dòigh chun a’ phoblach air loidhne.


text:
Mòr-chuid chomataidh far na Gàidhealtachd
Buinidh còignear den t-seachdnar bhall de chomataidh Stòras Fearainn ùr na h-Alba don Ghàidhealtachd 's na h-Eileanan.
Nam measg tha John Watt, a bhuineas do dh'Inbhir Nis agus a stèidhich Aonad Fearann Coimhearsnachd HIE.
Tha cuideachd Dàibhidh Green air a' chomataidh, a bha roimhe na Fhear-Gairm air Comhairle na Gàidhealtachd agus a bha cuideachd na Chathraiche air Ùghdarras Pàirce Nàiseanta a' Mhonaidh Ruaidh.
Buinidh Donnchadh Mac a' Phearsain agusg Calum MacLeòid do na Hearadh, agus 's ann à Geàrrloch a tha Seònaid Miles.
Bidh iad an dreuchd, pàirt-ùine, chun a' Mhàirt 2017.
Thuirt Riaghaltas na h-Alba gun toir Stòras ùr an Fhearainn, sa bheil £10m, taic do bharrachd choimhearsnachdan, gach cuid sna bailtean agus air an tuath, an cuid fearainn agus maoin eile a cheannach.


text:
Slighe dhan Steall Bhàn dùinte fhathast
B'fheudar an t-slighe dhan Steall Bhàn ann an Gleann Nibheis a dhùnadh às dèidh maoim-slèibhe far an do thuit creagan is pìosan chraobhan air ceum-coiseachd anns an t-Sultain.
'S e Urras Iain Mhuir a tha coimhead às dèidh na sgìre, agus tha iad air companaidh fhastadh son an sprùilleach a thoirt air falbh bho na leacain timcheall.
Chur an t-Urras soidhnichean suas anns an sgìre ag innse gu bheil an obair seo a' dol air adhart 's gum bu chòir daoine an t-àite a sheachnadh leis gu bheil cunnart ann gun tuit sprùilleach a bharrachd.
£30,000
Aon uair's gu bheil sin deanta, thèid companaidh eile an sàs airson obair-càraidh a dhèanamh air an t-slighe fhèin.
Cosgaidh an obair £30,000 uile gu lèir 's thug an t-Urras taing dhan fheadhain a thug seachad airgead son a leithid.
Tha dùil gum bi an obair deiseil aig deireadh an Damhair.


text:
- TIOTAL
- Caisteal Fors
- EXTERNAL ID
- CAITHHORZ_THUFM_PH394
- ÀITE
- Fors
- SGÌRE
- Gallaibh an Iar
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Caithness Horizons
- AITHNEACHADH MAOINE
- 4723
- KEYWORDS
- tobhtaichean
caistealan
cinnidhean
Tha Caisteal Fors air cost' an ear Ghallaibh, mu thrì mìle deas air Liabost. Chaidh a thogail uaireigin aig toiseach an 13mh linn le Sir Reginald de Cheyne agus a thoirt do Chlann-chinnidh Cheith an 1350 an dèidh pòsadh nighean Shir Reginald. Chaidh e a-rithist, ge-tà, an dèidh pòsadh eile, gu na Sutharlanaich agus b' e cathair-suidhe Shurlan Fors suas gu 1771, nuair a chaidh thrèigsinn
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Jämshög
‘S e clachan (Suainis: tatort) ann am an ceann a deas na Suaine a th’ann Jämshög. Chaidh am baile a stèidheachadh mu 1100.[1] Tha e suidhichte anns an sgìre Blekinge, anns an roinn (Suainis: Län) Blekinge,[2] eadar Loch Halen agus Loch Orlunden, ri taobh na h-Aibhne Mieån.[3] Tha am baile fhèin aig 52m os cionn ìre na mara[4] 226km air falbh bho Ghöteborg agus 403km bho Stockholm prìomh-bhaile na dùthcha.[5] Tha 1,543 daoine a’ fuireach anns a’ bhaile.[6] ‘S e an dualchaint Bleskingska (measgachadh dhe Suainis agus Danmhairgis) a tha ga bhruidhinn anns an sgìre. Chaidh Jämshög a thoirt ri chèile, aig ìre riaghaladh, le Kyrkhult agus Olofström ann an 1967.
Freumhan an Ainm[deasaich | deasaich an tùs]
Ged nach eil freumh-fhaclachd an ainm seo cho soilleir tha e coltach gur ann à hög (Gàidhlig: àrd/bàrr) agus Jäm (iarann) a tha an t-ainm.[7] Bheireadh sin Bàrr an Iarainn dhuinn sa Ghàidhlig an latha an-diugh.
Daoine Ainmeil[deasaich | deasaich an tùs]
- Harry Martinson: (1904 – 1978) Sgrìobhadair a bhuannaich an Duais Nobel ann an 1974.
Eòlas-sluaigh[deasaich | deasaich an tùs]
Iomraidhean[deasaich | deasaich an tùs]
- ↑ Jamshog
- ↑ Nationalencyklopedin
- ↑ Svensk Geografi
- ↑ Mongabay
- ↑ Distance Calculator
- ↑ Cunntas-sluaigh na Suaine
- ↑ Runeberg


text:
Ceart ma-tà. Gun tuilleadh dàil, tha e thìde dhuinn a bhith a` dalladh air na h-obrach! A` ruadhachadh a-mach cuid de na nàimhdean as motha a tha an aghaidh na Gàidhlig. An toiseach, buidhnean phoblach – gu seachd àraid nam buidhnean phoblaich Ghàidhlig!
Feumaidh tu taisgeadh nad chuimhne cia-tà gur e seo Saoghal an Eadar-Lìon, agus nach eil e a cheart cho furasta tomhas a dhèanamh air na bhios nam buidhnean Ghàidhlig a` dèanamh taobh a-muigh dhen t-saoghail seo a-measg nan coimhearsnachdan Ghàidhlig.
Ach, tha e an comas dhuinn, aig a` char as lugha, tuaiream mhath a thoirt air an obair aca bho na bhios iad a` foillseachadh air an làraich oifigeil aca, agus nas cudthromaiche buileach, bho nach bi iad a` foillseachadh.
Ceart ma-tà, nach tig sinn air aghaidh leis a` ghnothach, agus sinn a` cur dhinn mun chiad bhuidheann. Na gabh iongnadh, a nàimhdean chòir, `s sibhse an fheadhainn a gheibh gabhail oirbh an ath-thuras, ach an-dràsta, `s e…..
CNSA – Comhairle nan Sgoiltean Araich
PS Tha sinn a` dol a spreigeadh cùisean an ath-thuras, ach an gluais cuideigin.


text:
Naidheachdan 11:00m
9 An Gearran 2015 Ùraichte aig Ùraichte aig
HSBC
Tha am banca as motha ann am Breatainn, HSBC, fo chasaid gun do chuidich iad daoine beartach le bhith a' seachnadh chìsean. Dh'aidich HSBC gun do ghabh feadhainn brath air dìomhaireachd a' bhanca anns an Eilbheis airson airgead a chur am falach, ach gun do dh'atharraich dòighean-obrach a' bhanca bhon uair sin. Thuirt Oifis na Cìse agus na Cuspainn, gun d' fhuair iad £135m den airgead air ais.
A' Ghrèig
Thuit luach margaidh ionmhais na Grèige còrr is 5% anns a' mhadainn an-diugh an dèidh do Phrìomhaire ùr na dùthcha innse dhan Phàrlamaid gu bheil e a' sguir de na gearraidhean agus cùmhnadh airgid gheall Alexis Tsipras gum bi tuarastal nas fheàrr ann, agus gun tèid luchd-obrach fhastadh a-rithist dha na seirbheisean poblach.
An Stàit Ioslamach
Thuirt poilis ann an sgìre Helmand gun deach leas-cheannard na Stàite Ioslamaich ann an Afganastan a mharbhadh ann an ionnsaigh bhon adhair. Bha Mullah Rauf, air an Taliban fhàgail na bu tràithe am-bliadhna. Chaidh sianar eile a mharbhadh anns a' chàr san robh e a' siubhail.
Foghlam
Tha Prìomh Mhinistear na h-Alba, Nicola Sturgeon, a' foillseachadh plana an-diugh airson clann à sgìrean bochda a chuideachadh gu foghlam nas fheàrr. Bidh an sgeama ag amas an toiseach air na bun-sgoiltean, le £400m ga chosg thairis air ceithir bliadhna.
Mnàthan-glùine
Bho an-diugh cha bhi mnàthan-glùine rim faotainn anns an Eilean Sgitheanach agus Loch Aillse air taobh a-muigh nan uairean-obrach àbhaisteach. Tha sin a' ciallachadh nach bi roghainn aig boireannaich a bha am beachd an leanabh a bhith aca san sgìre sa bheil iad a' fuireach, ach a dhol chun an ospadail ann an Inbhir Nis. Thuirt NHS na Gàidhealtachd gur e cion mhnàthan-glùine, agus tinneas am measg luchd-obrach an-dràsta, as coireach nach bi an t-seirbheis ann airson mìos air a' char as giorra. Tha fear de chomhairlichean na sgìre, Hamish Friseal, a' gearain air an t-suidheachadh.
Taic-ghnìomhachais
Tha Àrd-Rùnaire Roinn an Ionmhais, Danny Alexander, ag innse an-diugh gum faigh gnìomhachasan beaga ann an ceithir bailtean Albannach eile cothrom air airgead airson bann-leathann nas fheàrr. Cuiridh Riaghaltas Westminster £40m uile gu lèir ris a' phròiseact, agus tha gnìomhachas agus companaidhean beaga ann an Inbhir Nis am measg na gheibh cothrom air pàirt den airgead sin.


text:
- TIOTAL
- HR 68 "Muirtown"
- EXTERNAL ID
- GB1796_RAILWAYSLIDES_987_168_8
- ÀITE
- neo-aithnichte
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11677
- KEYWORDS
- rathaidean-iarainn
treanaichean
còmhdhail
locothan
einnseinnean
smuid
Ghabh a phrìomh neach-cuideachaidh, Daibhidh Jones, àite Uilleam Stroudley mar àrd-neach-stiùiridh locothan aig Rathad-iarainn na Gàidhealtachd ann an 1870. B' e a' chiad loco a chaidh a thogail de dhealbhadh Jones an clas 'Duke 4-4-0 a bha ag obair air trèanaichean luath luchd-siubhail. Chaidh deich a thogail le Dübs ann an Glaschu ann an 1874 (àireamhan 60 gu 69) agus chaidh seachd eile a dhèanamh ann an Inbhir Nis eadar 1876 agus 1888 (àireamhan 4, 71 gu 75 agus 84. Glè thric thathar a' toirt iomradh air na trèanaichean a chaidh a dhèanamh an Inbhir Nis mar 'Lochgorm Bogies'.
Tha an dealbh camara seo a' sealltainn HR 68 'Muirtown'. Chaidh a chrìochnachadh san Lùnastal 1874 agus b' e 'Caithness-shire' an t-ainm tùsail a bh' air. Chaidh a ath-ainmeachadh dà uair, an tòiseach 'Caithness' agus an uair sin 'Muirtown'. Chaidh ath-thogail dà uair cuideachd, sa Ghearran 1888 agus san t-Sultain 1898. Chaidh a thoirt à seirbheis mu dheireadh agus a reic ann an 1907.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Gaelic New Writers Awards 2018: Calum MacFhionghain / Calum MacKinnon
Fiction
Tha Calum agus a cho-sgrìobhadair, Seonag Monk, an dèidh a bhith ag obrachadh còmhla air sgriobtaichean telebhisean, rèidio agus àrd-ùrlar airson còrr math ’s fichead bliadhna, agus tha iad air grunn dhuaisean a thogail air an t-slighe, lethid an duais chliùmhor airson Best Entertainment aig Fèis nam Meadhanan Ceilteach 2014 airson Dà Là san Dàmhair.
Tha Calum air dà sgeulachd ghoirid agus pìos bàrdachd fhaighinn ann an clò ach ’s e seo a’ chiad uair aige feuchainn air nobhail a sgrìobhadh. Tha e a’ coimhead air adhart ri saoghal comadaidh fhàgail gu aon taobh agus feuchainn air cuspair a tha na tharraing mhòr dha – os-nàdar.
--
Calum, along with his writing partner Seonag Monk, have worked on scripts for television, radio and theatre projects for over twenty years. They have picked up a number of awards along the way, including the prestigious Best Entertainment Award at the 2014 Celtic Media Festival for Dà Là san Dàmhair (Two Days in October).
Calum has also enjoyed success on his own with two short stories and a piece of poetry in print, however, this will be his first venture into novel-writing. He is looking forward to leaving the world of comedy to one side and focusing on his other great passion – the supernatural.
Writing sample
’S ann tràth sa bhliadhna 1985 a chuala mi an toiseach an t-ainm, Ceit a’ Ghlinne. ’S bheag for a bha agam aig an àm, agus mi tighinn suas gu sia bliadhn’ deug, an droch bhuaidh a bhitheadh aice air mo bheatha agus, ma tha mi airson na sgeulachd agam innse gu h-onarach agus gu fìrinneach, cuideachd air mo shlàinte-inntinn, gun ghuth air thoirt air mo chreideamh spioradail.
Tha e furasta gu leòr gabhail ris gum bitheadh droch bhuaidh aig aon phearsa air cuideigin air choireigin eile, tha sinn ga fhaicinn tric gu leòr eadar pàrant agus pàiste, fear is bean, agus fiù ’s daoine a tha ag obair còmhla. Ach a bheil e nàdarra agus reusanta gu bheil an droch bhuaidh a tha sin fhathast a’ bualadh air Chrìosdaidh beò san là an-diugh bho chreutair a’ bhàsaich ann an 1892?
Tha mi an dòchas leis gu bheil mi a’ cur mo sgeul sìos air pàipear, gum faigh sibhse a tha leughadh seo, ach cuideachd mi fhìn, tuigse air na thachair dhomh, beagan fuasglaidh air dè dh’adhbhraich na cùisean iargalta seo, agus ’s dòcha soilleireachd air ciamar a ghabhas dèiligeadh ris. Tha fhios ’m le cinnt nach tig e le pileachan làidir on dotair, faclan socair bho saidhc-eòlaiche no ùrnaigh guidh gach oidhche, oir chan eil iad air mòran feum a dhèanamh dhòmhsa - gu ruigeadh seo co-dhiù.
Chan eil fhios agamsa ciamar a ghabhas na thachair dhomh a mhìneachadh agus ciall a dhèanamh dheth. Tha m’ inntinn an dèidh a bhith strì ris fada gu leòr gun cus fuasglaidh fhaighinn air, ach tha beachd agam a-nist gur e freagairt os-nàdarra a dh’fheumas a lorg.
Calum says:
"Tha mi uabhasach moiteil agus pròiseil gun deach mo thaghadh airson na duais a tha seo agus ’s e cothrom air leth a th’ ann. Tha mi gu mòr a’ coimhead air adhart ri sgrìobhadh ann an stoidhle dhiofraichte airson meadhan nach do dh’fheuch mi air riamh roimhe."
--
"I’m extremely proud that I was chosen for this award and it is a wonderful opportunity. I’m really looking forward to writing something in a completely different style, in a medium I’ve never tackled before."


text:
Iarrtas ùr air aiseag Mhalaig - Loch Baghasdail
Chaidh iarrtas às ùr gu Riaghaltas na h-Alba airson aiseag a stèidheachadh eadar Loch Baghasdail agus Malaig.
Tha muinntir Uibhist a Deas air a bhith a' strì airson na seirbheis bho chionn faisg air 20 bliadhna.
Ged a tha seirbheis phìleat a' dol an-dràsta tro mhìosan a' Gheamhraidh, chan eil i a' seòladh ach dà là san t-seachdain.
Thuirt fear de chomhairlichean na sgìre, Raghall MacFhionghain, gu bheil cothrom air leth ann a-nise seirbheis cheart a stèidheachadh, leis gu bheil aiseagan ùra san amharc do chabhlach Chaledonian Mhic a' Bhriuthainn.
Bàtaichean
A bharrachd air an aiseig ùr a bhios a' tòiseachadh an-ceartuair air an t-slighe eadar Ulapul is Steòrnabhagh, dh'innis Riaghaltas na h-Alba o chionn ghoirid gun tèid bàtaichean ùra a thogail do shlighe an Eilein Sgitheanaich, Uibhist a Tuath is na Hearadh agus do dh'Eilean Arainn.
Thathas an dùil gum bi na bàtaichean ùra deiseil ann an 2017 is 2018.
Thèid aiseag hybrid ùr do ChalMac a thogail cuideachd aig Gàrradh MhicFheargais.
A rèir Raghnaill MacFhionghain, chan eil adhbhar ann a-nise gun seirbheis a stèidheachadh eadar Loch Baghasdail agus Malaig.
"Airgead"
"An toiseach bha iad ag ràdh nach robh airgead ann agus an uair sin shioft iad bhon airgead, ag ràdh nach robh bàta aca.
"Tha fios a-nise, nuair a thathar a' togail bhàtaichean, gum bi bàtaichean a chòrr aca.
"Shaoilinn gun coimheadadh iad air a' choimhearsnachd a tha seo agus gun toireadh iad dhuinn bàta - an rud a tha sinn air a bhith ag iarraidh airson tòrr bhliadhnaichean a-nise," thuirt e.
Dhearbh Mgr MacFhionghain gu bheil e air a' ghnothach a thogail le Ministear na Còmhdail, Cè MacIlleDhuinn, 's e a' sireadh gealltanas gun tèid bàta a chomharrachadh do Mhalaig - Loch Baghasdail.


text:
Taghadh an Ceann a Tuath na Hearadh
Tha aig Urras Ceann a Tuath na Hearadh ri taghaidhean a chumail 'son buill ùra dhan bhòrd-stiùiridh fhaighinn.
'S e seo a' chiad uair a th' aca ris a leithid a dhèanamh bho chaidh an stèidheachadh 15 bliadhna air ais.
Leis cho farsaing 's a tha fearran Urras Ceann a Tuath na Hearadh, tha e air a sgaradh ann an diofar sgìrean ach am bi roinn chothromach ann de bhuill.
Tha a' bhuidheann a-nis a' lorg dithis ùir 'son sgìre an Tairbeirt, ach tha triùir air an ainm a chur air adhart agus le sin feumaidh iad taghadh foirmeil a chumail.
Tha seo air fhaicinn mar dheagh rud, agus e a' sealltainn gu bheil ùidh aig daoine a bhith a' tighinn air adhart agus cuideachadh le obair an Urrais.
Tha bileagan bhòtaidh agus fiosrachadh ri fhaighinn ann an oifis an Urrais air an Tairbeart agus 's e seachdain Diardaoin, an 22na là den Ghearran, an cothrom mu dheireadh bhòtadh.


text:
Fhuair mi liofta a Glaschu bho an t-Eilean Sgìtheanach (tapadh leibh do Mharcas, a mhàthair is Bernadette!). Bha mi ann an Glaschu aig 6f agus choinneach mi neach-obrach aig Cànain airson greiseag mus do dh’fhalbh mi air an trèana. Chunnaic mi sin:
Ràinig mi ann an Dùn Èideann oidhche Haoine. Bha mi a’ fuireach aig an ostail seo faisg air Sràid a’ Phrionnsa. Tha ‘Fàilte gu Alba’ sgrìobhte air a’ bhalla!
An ath latha choisich mi do Na Faichean air slighe na chaismeachd. Cheannaich mi lòn mus do ràinig mi ann.
Bha mi nam stiùbhard agus choinnich mi an cèile agam. Bha sinn ann an Sgioba 2. Bha sinn aig toiseach an caiseameachd.
Chunnaic mi caraidean bho Ghlaschu is Dùn Dè
Dealbhain a’ chaismeachd a’ dol do Garraidhean a’ Phrionnsa:
Dealbhain na rallaidh:
Chuannaic mi seo aig a’ bhuird aig CND na h-Alba
Agus choinnich mi luchd-poileatigs cuideachd!
Ailig Salmond, BPA
Coinneach MacAskill, BPA
Linda Fabiani, BPA
Angus MacDonald, BPA
Derek Mackay, MSP
Dealbhain eile:
Luchd-taice bho Venice:
Mi-fhèin còmhla ri còmhlan-ciuil Clanadonia:
‘S fhèarr leam an dealbh sin. Faic seo air Facebook.Thug mi e mu 4f nuair a bha mi a’ bruidhinn anns a’ Ghàidhlig leatha agus dà nighean eile. Bha mi cho toilichte Gàidhlig fhaicinn agus chluintinn aig an rallaidh. Nam bheachdsa, tha Gàidhlig pàirt mòr a chluich ann an Alba neo-eisimeileach. ‘S math a rinn thu, a Chatriona! Dìreach sgoinneil!
Advertisements


text:
Tha leasachadh tàlant cleasaichean òga na Gàidhlig aig cridhe pròiseact ùr Fèisean nan Gàidheal ‘Dràma air Chuairt’ a tha a’ ruith airson a’ chiad uair am-bliadhna. Tha am pròiseact air an aon seòrsa stèidh ris na Cèilidhean air Chuairt a tha air a bhith cho soribheachail, ach le ceithir cleasaichean òga, an àite luchd-ciùil, a’ faighinn an cothrom raon farsaing de sgilean dràma ionnsachadh mus tèid iad air turas timcheall air a’ Ghàidhealtachd agus Earra Ghàidheal.
‘S iad na cleasaichean òga a ghlèidh àite air a’ phròiseact; Tormod MacLeòid, Josie Chaimbeul, Amina NicDhaibhidh agus Daibhidh MacCoinnich. Bidh an ceathrar seo a’ cur seachad cola-deug còmhla ann an Inbhir Nis ag ullachadh leis an stiùiriche Catrìona Leacsaidh Chaimbeul. Bidh iad trang ag obair air iomadh cuspair co-cheangailte ri cleasachd, a’ neartachadh nan sgìlean aca fhèin agus a’ dèanamh deiseil airson a dhol air chuairt le dealbh-chluich air a sgrìobhadh le Catrìona Leacsaidh fhèin.
Thuirt Manaidsear Leasachaidh Fèisean nan Gàidheal, Calum Ailig Mac a’ Mhaoilein; “Tha sinn air leth toilichte Dràma air Chuairt a chur air bhonn am-bliadhna le taic shònraichte bho Bhòrd na Gàidhlig. Tha sinn air a bhith an sàs ann an obair dràma tro na Fèisean, sgoiltean agus an Sgoil Shamhraidh Dràma airson iomadh bliadhna a-nis ‘s bha sinn a’ faicinn nach robh an uiread chothroman ann do chleasaichean òga na Gàidhlig an cuid sgilean a leasachadh agus a bhith cleasachd ann an dealbhan-cluiche air beulaibh dhaoine. Leis a’ phròiseact seo tha iad a’ faighinn cothrom sònraichte obair a dhèanamh le sàr bhana-chleasaiche agus sgrìobhadair. Tha sinn an dòchas gun toir seo misneachd dhaibh a dhol an sàs ann am barrachd dràma Ghàidhlig; as na coimhearsnachdan aca fhèin agus cuideachd a bhith cumail taic riutha ma tha iad airson a dhol air adhart a bhith nan cleasaichean proifeiseanta”.
Thuirt Stiùiriche Planadh Cànain is Leasachaidhean Coimhearsnachd aig Bòrd na Gàidhlig, Daibhidh Boag, “Tha clìu agus ainm aig Fèisean nan Gàidheal mar buidheann àdhartach leis an obair a tha iad air a bhith a’ dèanamh thairis air na bliadhnaichean leis an òigridh agus airson Gàidhlig a’ bhrosnachadh ann an coimhearsnachdan air feadh Alba tro na diofair fèisean agus Fèis Bhlas. Tha eòlas math aig Fèisean nan Gàidheal cuideachd air leasachadh sgilean drama am measg òigridh agus tron phròiseact Dràma air Chuairt seo gheibh iad an cothrom ceangal a’ dhèanamh le luchd-proifeiseanta mar Catriona Leacsaidh Caimbeul agus am buidheann dràma Theatre Gu Leòr. A bharrachd air sgilean agus eòlas air dràma bheireadh am pròiseact seo brosnachadh air sgilean cànain an fheadhainn a bhios a’ gabhail pàirt agus tha Bòrd na Gàidhlig toilichte taic a’ chuir ris am pròiseact”
Dh’innis Catrìona Leacsaidh, stiùiriche agus sgrìobhadair ‘Clach na Nathrach’, barrachd mu na tha an sàs san trèanadh agus a bhith ag ullachadh airson an turais: “Tha mi cho toilichte bhith ag obair còmhla ri Fèisean nan Gàidheal air an dealbh-chluich ùr seo, ‘Clach na Nathrach’. Tron phròiseact seo, tha na cleasaichean òg a’ faighinn deagh chothrom bhith a’ leasachadh na sgilean actaidh aca, ionnsachadh mar a bhios cuairt teàtar pròifeiseanta ag obair agus trèanadh fhaighinn ann a bhith lìbhrigeadh bùithean-obrach. Tha sinn cuideachd toilichte tabhachd àite air gach cleasaiche aig na bùithean-obrach CPD a bhios Theatre Gu Leòr a cumail mar phàirt dhen phròiseact againne, Cèilidh.”
Tha an dealbh-chluich èibhinn agus os-nàdarra, ag innse sgeulachd Choinnich a tha a-riamh air saoilsinn gum bu chòir dhan dà shealladh a bhith aige ach chan eil e a’ tighinn thuige. Nuair a tha e a’ lorg Clach na Nathrach, ge tà, tha e a’ faighinn cumhachd iongantach is soirbheachas air leth. Ach le sàr chumhachd, thig sàr thrioblaidean agus feumaidh Coinneach taghadh a dhèanamh eadar a chomasan ùr is gaol mòr a chridhe.
Às dèidh na h-ùine trènaidh is ullachaidh thèid an sgioba air turas le bùithtean-obrach agus taisbeanaidhean ‘Clach na Nathrach’ ann an Acadamaidh Inbhir Pheofharain, Àrd-sgoil Phort Rìgh agus Àrd-sgoil an Òbain. Bidh dà thaisbeanadh poblach ann mar phairt den fhèis Blas Dicadain 6 Sultain aig 1f ann an Slèite aig Sabhal Mòr Ostaig agus Disathairne 9 Sultain aig 1f ann an Taigh-Òsta a’ Ghlinne Mhòir ann an Inbhir Nis.
Gheibhear tuilleadh fiosrachaidh mun phròiseact aig feisean.org/dac agus fiosrachadh mu na taisbeanaidhean poblach aig blas-festival.com no fonadh Calum Ailig Mac a’ Mhaoilein air 01463 225559.


text:
Glèidh àitè aig an Sgoil Shamhraidh Dràma le bhith lìonadh foirm-iarrtais air-loidhne ro Dihaoine 1 Ògmhios. Thèid fàilte a chur air iarrtasan bho dheugairean le Gàidhlig a bhios eadar 13 agus 18 aig àm na Sgoile.
Bidh an sgoil chòmhnaidh a’ gabhail àite ann am Port Rìgh eadar Diluain 2 agus Disathairne 14 Iuchar ach tha roghainn aig tagraichean cuir a-steach airson àite a mhaireas 6 no 12 latha.
Rè na Sgoile gheibh compàirtichean oideachadh air leth ann an roghainn farsaing de sgilean dràma le torr spòrs ‘s fealla-dhà na chois. Chan eil eòlas air dràma no cleasachd riatanach gus pàirt a ghabhail san Sgoil Shamhraidh.
Gus àite fhaighinn aig an Sgoil Shamhraidh Dràma chan fheumar ach an fhoirm-iarrtais air-loidhne a’ lìonadh a lorgar le tuilleadh fiosrachaidh aig www.feisean.org/ssd
Airson tuilleadh fiosrachaidh mun Sgoil Shamhraidh Dràma no mun fhoirm-iarrtais cuir fios gu Oifigear Dràma Fèisean nan Gàidheal Aonghas MacLeòid le post-d air angus@feisean.org no fòn thuige air 01463 225 559.
Tha an Sgoil Shamhraidh Dràma maoinichte le Bòrd na Gàidhlig, Iomairt na Gàidhealtachd ‘s nan Eilean, Alba Chruthachail agus Comhairle na Gàidhealtachd.


text:
Tabhartasan Barantais
Tha Comhairle nan Leabhraichean a’ tabhann cuideachadh do dh’fhoillsichearan a tha airson ùghdaran fhastadh airson a bhith a’ sgrìobhadh sa Ghàidhlig. Thathar a’ toirt prìomhachas do sgrìobhadh a tha sa Ghàidhlig a-mhàin, ged a thathar cuideachd a’ cur taic ri pròiseactan dà‑chànanach anns a bheil tomhas àrd de Ghàidhlig. Thathar a’ maoineachadh raon farsaing de litreachas, a’ gabhail a-steach tiotalan ann an cruthan didseatach is eile, a bharrachd air leabhraichean clò-bhuailte.
Dh’fhaodadh gum biodh dàil air tagradh mura tèid a h-uile fiosrachaidh a tha air iarraidh a chur a-steach na chois. Thoir sùil air 'Fiosrachadh deatamach' gu h-ìosal.
Cinn-latha
Bidh Comataidh nan Tabhartas a’ coinneachadh ceithir tursan sa bhliadhna ionmhasail (Giblean-Màrt) airson beachdachadh air taic-iarrtasan.
An ath cheann-latha airson iarrtasan: 14 Dùbhlachd 2018 (airson measadh sa Ghearran 2019)
An ath choinneamh de Chomataidh nan Tabhartas: Samhain 2018 (ceann-latha ri dhearbhadh)
Bidh coinneamhan eile air an cumail:
- An Gearran 2019 (ceann-latha airson tagraidhean: 14 Dùbhlachd 2018)
- An Cèitean 2019 (ceann-latha airson tagraidhean: 15 Màrt 2019)
- An Lùnastal 2019 (ceann-latha airson tagraidhean: 14 Ògmhios 2019)
- An t-Samhain 2019 (ceann-latha airson tagraidhean: 13 Sultain 2019)
A’ cur a-steach tagradh
Feumaidh tagraichean a tha a’ sireadh taic-airgid barantais clàr-iarrtais airson Tabhartas Barantais a lìonadh. Luchdaich a-nuas clàr-iarrtais bhon làrach-lìn seo (faic an clàr-iùil gu h-àrd) no cuir brath gu Comhairle nan Leabhraichean a dh’iarraidh lethbhreac. Tha an clàr-iarrtais ri fhaighinn an dà chuid anns a’ Ghàidhlig agus anns a’ Bheurla, agus ann an cruth Word no PDF. Feumaidh iarrtasan a bhith a‑steach co-dhiù sia seachdainean ron ath choinneimh de Chomataidh nan Tabhartas ach am bi iad air am measadh ann an àm.
Fiosrachadh deatamach
A thuilleadh air clàr-iarrtais air a lìonadh gu coileanta, feumaidh gach tagraiche na leanas a chur an cois an tagraidh:
a) geàrr-iomradh dhen obair a tha san amharc;
b) tuairmse dhen ùine obrach co-cheangailte ri ullachadh a’ chiad dreach, agus plana obrach;
c) lethbhreac de chùmhnant foillseachaidh/conaltradh sgrìobhte leis an ùghdar a thaobh a’ phròiseict seo;
d) lethbhreac de thuairmsean sgrìobhte sam bith (m.e. airson eadar-theangachadh, obair-ealain, is msaa).
Dh’fhaodadh gum biodh dàil air tagradh mura tèid a h-uile fiosrachaidh a tha air iarraidh a chur a-steach na chois. Ma bhios feum air cuideachadh a thaobh an iarrtais, cuir brath chun na Roinn Litreachais is Foillseachaidh.
Aon tagradh mu choinneamh gach tiotal
Cha tèid gabhail ri barrachd air aon iarrtas airson tabhartas barantais agus aon iarrtas airson tabhartas foillseachaidh mu choinneamh gach tiotal fa leth. Aon uair ’s gun deach tagradh a chur a-steach, chan eil e ceadaichte tagradh eile a chur a-steach a’ sireadh tuilleadh taic dhen aon seòrsa airson an tiotal sin.
Iarrtasan coileanta
Bu chòir tagraidhean coileanta, cuide ri pàipearan-taice sam bith, a thilleadh gu:
Màiri NicCumhais, Oifigear Litreachais is Foillseachaidh
Comhairle nan Leabhraichean, 32 Sràid Achadh a’ Mhansa, Glaschu G11 5QP
no
Cuir ‘Iarrtas airson tabhartas barantais’ mar chuspair a’ phuist-dealain.
Fiosrachadh mun cho-dhùnadh
Thèid fios mu cho-dhùnadh Comataidh nan Tabhartas a sgaoileadh gu tagraichean taobh a‑staigh dà sheachdain às dèidh coinneimh na Comataidh. Ma bhios iarrtas soirbheachail, le tabhartas barantais air a thabhann, thèid litir fhoirmeil le cùmhnant chun an tagraiche tron phost.
Dè an seòrsa taic a tha ri fhaotainn?
Thathar a’ cur fàilte air iarrtasan bho fhoillsichearan a tha a’ sireadh taic mu choinneamh cuid no na h-uile de chosgaisean co-cheangailte ri obair cruthachail anns na roinnean a leanas:
- Leasachadh air sgrìobhadh ùr agus tùsail sa Ghàidhlig
- Eadar-theangachadh bho chànan eile gu Gàidhlig
- Nobhail grafaig Gàidhlig a chruthachadh (dealbhan agus teacsa)
Thathar a’ toirt prìomhachas ri bhith a’ leasachadh sgrìobhadh ùr agus tùsail a tha sa Ghàidhlig a-mhàin, ged a thathar cuideachd a’ cur taic ri obair dà-chànanach anns a bheil tomhas àrd de Ghàidhlig a’ nochdadh.
Nobhailean grafaig agus/no sgrìobhadh stèidhichte air cruth comaig
Tha taic barantais airson dealbhan ri fhaotainn a-mhàin airson obair ealain a tha na phàirt mhòr is bhunaiteach de phròiseact litreachais (m.e. leabhar stèidhichte air cruth comaig no nobhail grafaig, far a bheil an sgeul no am fiosrachadh air a thaisbeanadh tro dhealbhan ann an cruth comaig traidiseanta no ann an nòs ùr). Gu h-àbhaisteach, chan eil deilbh-còmhdaich no obair ealain eile a tha a’ sgeadachadh leabhar no a’ cur ri brìgh an teacsa airidh air taic barantais, ach dh’fhaodadh gum biodh cuideachadh ri fhaotainn tro thabhartas foillseachaidh.
Iarrtasan neo-iomchaidh
Tha cruthan ann ris nach bi a’ Chomhairle a’ cumail taic tro thabhartasan barantais. ’S iad sin:
- Bathar shanasachd sam bith, a’ gabhail a-steach cairtean agus mìosachain, làraich-lìn agus blogaichean
- Geamaichean, apaichean, mapaichean agus cur-seachadan
-
Leabhraichean no goireasan oideachaidh gu sònraichte airson sgoiltean (cuiribh brath gu Stòrlann)
- Leabhraichean stiùiridh teicnigeach no leabhraichean-iùil
- Foillseachaidhean às aonais, no le glè bheag (nas lugha na 10%), de shusbaint ann an Gàidhlig na h-Alba.
Ìrean de thaic
Dh’fhaodadh gum faigheadh iarrtasan soirbheachail airson tabhartasan barantais taic suas gu na h-ìrean a leanas:
Na h-ìrean as àirde/ìsle de thaic
Cha bhithear gu h-àbhaisteach a’ tairgsinn taic barantais os cionn £6,000 airson iarrtas fa leth. Cha tèid beachdachadh air tagraidhean airson cuideachadh le cosgaisean cruthachail nas ìsle na £100.
Sgrìobhadh do dh’inbhich (na h-ìrean-taic as àirde)
- Ficsean (iarrtas às leth sgrìobhadair stèidhichte*) – suas ri £6,000
- Ficsean (iarrtas às leth sgrìobhadair ùr**) – suas ri £3,500
- Rosg eile, a’ gabhail a-steach obair sgoilearach no deilbh-chluich (iarrtas às leth sgrìobhadair stèidhichte*) – suas ri £6,000
- Rosg eile, a’ gabhail a-steach obair sgoilearach no deilbh-chluich (iarrtas às leth sgrìobhadair ùr**) – suas ri £3,500
- Cruinneachadh/sreath bàrdachd mòr, ùr (iarrtas às leth sgrìobhadair stèidhichte*) – suas ri £6,000
- Cruinneachadh/sreath bàrdachd ùr (iarrtas às leth sgrìobhadair ùr**) – suas ri £3,500
* Sgrìobhadair stèidhichte – san t-seagh seo, iadsan aig a bheil co-dhiù dà leabhar air fhoillseachadh
** Sgrìobhadair ùr – san t-seagh seo, iadsan aig nach eil barrachd air aon leabhar air fhoillseachadh
Sgrìobhadh do dhaoine òga (na h-ìrean-taic as àirde)
- Ficsean do dheugairean/dhaoine òga (nas fhaide na 15,000 facal) – suas ri £3,000
- Ficsean do dheugairean/dhaoine òga (suas ri 15,000 facal) – suas ri £2,500
- Sgrìobhadh do chloinn (nas fhaide na 1,000 facal) – suas ri £1,500
- Sgrìobhadh do chloinn (suas ri 1,000 facal) – suas ri £1,000
Tha na suimeannan gu h-àrd mar eisimpleir air na h-ìrean as àirde a dh’fhaodte fhaighinn airson cuideachadh le obair sgrìobhaidh cruthachail (agus chan ann, mar eisimpleir, mu choinneamh cosgaisean deasachaidh). Bidh na h‑ìrean gu h-àrd gan ath-sgrùdadh gach bliadhna.
Gus cothrom a bhith aig tagraiche an ìre as àirde de thaic fhaighinn, feumaidh na slatan-tomhais air fad a bhith air an coileanadh aig àrd ìre (faic 'Measadh nan tagraidhean' gu h-ìseal). Ma tha tuilleadh fiosrachaidh a dhìth a thaobh nan diofar raointean sònraichte agus ìrean-measaidh, cuir brath chun an Roinn Litreachais is Foillseachaidh.
Ceann-latha airson ath-sgrùdadh: An t-Samhain 2018
Chan eil e ceadaichte barrachd air aon iarrtas airson tabhartas barantais a chur a-steach às leth sgrìobhadair ùr, neo-fhoillsichte aig aon àm. Gus am bi iad air crìoch a chur air a’ chiad tabhartas barantais aca, cha tèid gabhail ri tagraidhean barantais eile às leth sgrìobhadair ùr.
Measadh nan tagraidhean
Thathar a’ measadh thagraidhean a rèir nan slatan-tomhais a leanas, a’ gabhail beachd air an fhiosrachadh a chaidh a thoirt seachad air a’ chlàr-iarrtais, cuide ri na pàipearan taice na chois. Tha co-dhùnaidhean a thaobh na h-ìre de thaic air an ruighinn le Comataidh nan Tabhartas an dèidh beachdachadh air na slatan-tomhais air fad. Tha e àbhaisteach gum bi neartan agus laigsean co-cheangailte ris gach iarrtas anns na raointean a leanas, ach bidh measadh cothromach air a dhèanamh an-còmhnaidh.
CHAN EIL an liosta gu h-ìseal ann an òrdugh cudromachd. Bithear a’ beachdachadh air na h‑ochd raointean fa leth.
1. Càileachd chruthachail
Dè cho làidir 's a bhios an sgrìobhadh/rannsachadh? An dèan e leabhar math a thèid a mhargaidheachd?
2. Ìre agus freagarrachd an t-susbaint Ghàidhlig
Am bi tomhas àrd dhen teacsa ann an Gàidhlig na h-Alba? Am bi an ìre cànain freagarrach dhan luchd-cleachdaidh air a bheilear ag amas?
3. Iarrtas san amharc agus comas margaideachd
A bheilear dhen bheachd gum bi fèill mhòr air an tiotal? An e ùghdar stèidhichte a th’ ann? A bheil an obair a’ freagairt air gnèithean prìomhachais Chomhairle nan Leabhraichean airson na bliadhna sin?
Gnèithean prìomhachais 2017-18:
a) Ficsean co-aimsireil agus fèin-eachdraidh/eachdraidh-beatha
b) Litreachas do dh’inbhich òga, a’ gabhail a-steach ficsean do dheugairean
c) Litreachas cloinne, gu sònraichte ficsean do chloinn aois 8-12 bliadhna
d) Leabhraichean èisteachd
e) Ficsean gu sònraichte airson luchd-ionnsachaidh inbheach
f) Dràma/dealbhan-cluiche
Thathar a' toirt prìomhachas do sgrìobhadh a chaidh a chruthachadh sa Ghàidhlig bho thùs (i.e. nach deach eadar-theangachadh bhon Bheurla/ cànan sam bith eile) ach bithear fhathast, ge-tà, a’ measadh iarrtasan mu choinneamh iomadh seòrsa obrach. Bidh prìomhachasan a thaobh gnèithean gan ath-sgrùdadh gach bliadhna.
4. Luach spèisealta
Mura h-eil coltas ann gur e tiotal a reiceas aig àrd-ìre a bhios an seo, a bheil feartan matha eile co-cheangailte ris an obair, leithid luach cultarach no sgoilearach?
5. Eòlas an sgrìobhadair
Dè an ìre de dh’eòlas a th’ aig an sgrìobhadair? A bheil iad ùr neo a bheil iad ann an clò mar-thà?
6. Foillsichear
A bheil cùmhnant foillseachaidh air aontachadh?
7. Clàr-ama obrach
A bheil an clàr-ama sgrìobhaidh a’ coimhead ciallach?
8. Neart ionmhasail agus luach an airgid
A bheil na cosgaisean a’ coimhead reusanta? An deach airgead a bharrachd a lorg o bhuidhnean-taice eile?
Tabhartasan Maoineachaidh (2018-19) gu ruige seo
Tabhartasan foillseachaidh: 15 tabhartasan luach £18,780 gu h-iomlan
Tabhartasan gu foillsichearan: £14,000 gu h-iomlan
Gu h-iomlan 2018-19: £48,630 gu ruige seo
Ceistean a bharrachd?
Airson tuilleadh fiosrachaidh a thaobh tabhartasan barantais, cuir brath thugainn:
Fòn: 0141 337 6211
Roinn Litreachais is Foillseachaidh
Comhairle nan Leabhraichean, 32 Sràid Achadh a’ Mhansa, Glaschu G11 5QP
Chaidh seo ùrachadh air 17 Sultain 2018


text:
Dh'fhaodadh gum bi feum air companaidh beag gnìomhan fo-chùmhnant no cuid den ghnìomhachasobrachaidhean gu solaraiche seirbheisean gnìomhachais treas-phàrtaidh. Ma cho-dhùineas tu a thiomnadhcuid de dhleastanasan do phàrtaidh stèidhichte ann an dùthaich dhùthchannan cèin, air a bheilear a 'toirt iomradh airmar outsourcing far-tìre. An-diugh, ann a bhith a 'feuchainn ri cosgaisean obrachaidh gnothachais a ghearradh, mòranis fheàrr le gnìomhachasan beaga a bhith a 'faighinn a-mach às an taobh a-muigh mar àite obrach eile.Tha Mìcheal Brown, Manaidsear Soirbheachd Luchd-cleachdaidh aig Semalt Seirbheisean Didseatach, ag innse mu dheidhinnprìomh bhuannachdan bho bhith a 'faighinn thairis air an taobh a-muigh airson gnìomhachasan beaga - hospedagem gratis mysql.
- Gluais bho shuidhichte gu cosgaisean caochlaideach. Mar eisimpleir, tha cunntasair agad air an làrach.Feumaidh e no i deasg, coimpiutair, àrachas slàinte, tì, agus tuarastal mìosail,agus fhathast a bhith air thoiseach, is dòcha nach bi mòran obrach don luchd-obrach air fad aig an toiseach.Bidh foillseachadh a 'dearbhadh gu bheil ceistean ort. Nuair a chuireas tu a-mach an cunntasachd ghnìomhachais agaddleastanasan, bidh thu a 'pàigheadh cìs air-loidhne airson an obair a chaidh a dhèanamh, chan fheum thu a thoirt seachadgoireasan agus, gu dearbh, gheibh thu obair fada nas fheàrr bho nach pàigh thu ach airson obair a tha sinair a dhèanamh gu tur. Fiù 's ma tha na gnìomhan a tha thu a' dèanamh a-mach a 'dol air ais, faodaidh tubidh neach daonnan a 'fastadh neach eile an ath thuras.
- Faigh barrachd ùine airson taobh gnothaich nan rudan. Luchd-seilbh gnìomhachaisdh 'fhaodadh gun d' fhuair an t-àm dìoghaltas a bhith a 'gabhail cùram air an taobh theicnigeach acagnìomhachas. Tha seo a 'gabhail a-steach rudan mar dealbhadh lìn, margaidheachd susbaint, SEOagus mòran a bharrachd. Le bhith a 'toirt seachad nan dleastanasan sin a-mach, bidh agad ritòrr ùine air do làmhan gus cùram a ghabhail air gnothachas fhèin. Fòcas dhuitaire air sàsachd luchd-cleachdaidh agus leig le daoine eile an teignigeachgnìomhan dhut.
- Faigh a-steach do eaconamaidhean sgèile mar a tha na cluicheadairean mòra gnìomhachaiscleachdadh. Faodaidh na companaidhean mòra gnìomhachas nur n-àite a bhith a-staighsluagh tàlantach, agus cuiridh sin iad mìle air thoiseach ort. Chan urrainn dhutcothrom a bhith a 'faighinn tàlant san taigh. Tha foillseachadh a 'toirt cothrom dhutmàl àrd tàlant aig cosgais ìseal chan ann a-mhàin bhon dùthaich agad ach bho thall thairisA bharrachd air. Leis nach bi seo na chosgais stèidhichte, bidh e comasach dhut airgead a shàbhaladh.
- Fòcas air goireasan daonna far a bheil feum orra. Fastadh agus trèanadhtha luchd-obrach daor. A bhith nad thoiseach tòiseachaidh, is e an obair-obrach as coltaiche a th 'agadfuireach còmhla riut geàrr-ùine, agus tha seo a 'ciallachadh gu bheil na luchd-obrach sindh'fhaodadh tu a bhith air trèanadh aig cosgais tòiseachadh a dh'aithghearr airson cuideigin eile. Gus a sheachnadha h-uile duilgheadas seo a thaobh fastadh, trèanadh agus cleachdadh, dìreach leig leamseirbheis an taobh a-muigh a 'dèanamh an obair dhut.
- Lùghdaich cosgais na bhathar agus na seirbheisean agad. Tha an fhìrinngu bheil an t-seirbheis a-muigh ruigsinneach agus aig an aon àm gheibh thu inbhe àrdobair air a dhèanamh. Tha e fada nas saoire na nuair a dh'fheumas tu rannsachadh a dhèanamhleasachadh toraidh, margaidheachd, sgaoileadh agus lìbhrigeadh do ghnìomhachas.Tha cosgaisean obrachaidh àrd-ìre a 'ciallachadh prìsean nas àirde airson do phrìsean,mar sin feumaidh tu na cosgaisean a thoirt sìos don luchd-ceannach agad.
Mu dheireadh, tha an t-seirbheis a-muigh furasta. Ag obair air obair gnothachais mar bhidiodeasachadh, margaidheachd, rianachd nam meadhanan sòisealta, leasachadh susbaint agustha mòran a bharrachd furasta. Ann Semalt Seirbheisean Didseatach, faodaidh tu tàlantan a lorgeòlaichean gnìomhachais deònach obair shàr-mhath a dhèanamh dhut. Tha na cleachdaichean againndearbhadh cho èifeachdach 'sa tha co-obrachadh mar seo, agus mar sin bho seo a-mach, faodaidh tutlachd às na buannachdan cuideachd.


text:
Chaidh mi dhan margaid eile an-diugh faisg air Morrisons ann an Rathad Newlandsfield ann an togladh ùr aig Comman Ballcoise Phollag.
Bha am margadh seo a chuir air dòigh le “Smack Ma Pitch Up” (Cuir Mo Phiots Air).
Seo neach-obrach aig Smack Ma Pitch Up a’ cluich le ropa agus ball. Bha carthannas ann cuideachd aig an doras.
Chaidh mi a-steach agus bhruidhinn mi dithis – bha iad na luchd-ealain. Bha fear ann cuideachd bho an-dè (Chris Masson às an Gearasdan). ‘S e tidsear a th’ ann an tè eile, Linda Gillon, agus bha i ag innse dhomh nuair a bha i naoi bliadhna dh’aois, bhuannaich i co-fharpais ealain thar na sgoiltean ann an Glaschu gus tachartas sònraichte a chuimhneachadh (Glasgow 900).
A’ chiad cothrom-reic aig Linda Gillon:
Chris Masson Creates:
Tùs: https://www.facebook.com/chrismassoncreates/posts/502759043220391:0
Tha e math, chan eil, tha e air leth, gu bheil mòran margaidean pop-up mar sin a’ tachairt gu tric. Comharradh ’s dòcha gu bheil misneach a’ fàs ann an sgìrean far nach robh cus cothroman a dhèanamh sion sam bith.


text:
Město Jablonec nad Jizerou ann an sgìre Semily ann an roinn Liberec. Tha e a 'fuireach timcheall air 1 700. Leis gu bheil Jablonec nad Nisou faisg air làimh (ris an canar cuideachd Jablonec nad Jizerou)
Tag: litchi
DJI Mavic airson deuchainn video 4K
DJI Mavic Pro beag, ach cumhachdach dos, taing gu bheil an speur a 'fàs canabhas airson do cruthachalachd, furasta agus gun dragh, agus a' cuideachadh a chruthaicheas tu a h-uile àm Torc adhar. Tha bogsa cruaidh a 'gleidheadh
Bho Bystré gu Rybnice agus Loukova
Sealladh geamhraidh de Bystro, Rybnice agus Loukov 26.01.2018 san fheasgar. Tha am baile Háje nad Jizerou suidhichte ann an sgìre Semily, ann an roinn Liberec, ann am meadhan a 'cheangail eadar bailtean Semily agus Jilemnice,
Háje nad Jizerou, Loukov, Rybnice, Benešov u Semil
Tha am baile Haje nad Jizerou suidhichte ann Semily Sgìre Liberec anns an sgìre, ann am meadhan an ceangal eadar na bailtean Semily agus Jilemnice, air bruaichean Abhainn Jizera (Grove air an làimh chlì a 'bhanca, agus cuid eile
Sunset & Phantom 4
Caisteal na thobhta suidhichte air mullach an aon bheinn (488 m) anns a 'bhaile Troskovice Semily Sgìre ann an Liberec Region. Tha e fo shealbh an stàit (tha rianachd air a thoirt seachad le National
Jablonec nad Jizerou bho Kamenka
Město Jablonec nad Jizerou ann an sgìre Semily ann an roinn Liberec. Tha e a 'fuireach timcheall air 1 700. Mar a tha faisg air làimh tha Jablonec nad Nisou (air an robh roimhe Gearmailtis
Háje nad Jizerou, Loukov, Pond bho shuas
Tha am baile Haje nad Jizerou suidhichte ann Semily Sgìre Liberec anns an sgìre, ann am meadhan an ceangal eadar na bailtean Semily agus Jilemnice, air bruaichean Abhainn Jizera (Grove air an làimh chlì a 'bhanca, pàirtean eile
Tobhtaichean a 'chaisteil Trosky
Tobhtaichean Caisteal Trosky cha mhòr bho shealladh agus sealladh air tùir Baba agus Panna 11.07.2016 gu na h-àiteachan mun cuairt. Tha tobhta Caisteal Trosky suidhichte aig mullach an aon ainm (488 m nm), ann
Jizers à àirde
Giant Mountains (German Isergebirge, Polish Góry Izerskie, slang cuideachd ris an canar Jizerky) an t-iomlan geo-moirfeòlach agus an sreath bheanntan as fhaide tuath de Phoblachd na Seice. Chaidh na beanntan ainmeachadh an dèidh Abhainn Jizera, a tha a 'nochdadh air leòidean Spruce,
Seic Paradise agus Trosky
Caisteal na thobhta suidhichte air mullach an aon bheinn (488 m) anns a 'bhaile Troskovice Semily Sgìre ann an Liberec Region. Tha e fo shealbh an stàit (tha rianachd air a thoirt seachad le National
Jablonec nad Jizerou à Sklenařice
Město Jablonec nad Jizerou ann an sgìre Semily ann an roinn Liberec. Tha e a 'fuireach timcheall air 1 700. Leis gu bheil Jablonec nad Nisou faisg air làimh (ris an canar cuideachd Jablonec nad Jizerou)
Frosty 4K
Tha Mrazik (Ruis Morozko, Morozko) na fhilm shòbhlach Sobhietach bho 1964, a chaidh a chraoladh gu traidiseanta air TBh Seiceach aig àm na Nollaige. Tha Frost (Seanair Mraz) cuideachd na neach uirsgeulan de mhiotas-eòlas Slavic. Film
Prachov Rocks, Jinolice, Jinolice lòintean
Prachovské Rocks tha còmhlan rock clach-ghainmhich cumaidhean diofar chumaidhean a chruthachadh, a 'sìneadh mu 5 gu 7 km iar-thuath air Jicin, tèarmann-nàdair, na phàirt de PLA Czech pàrras agus mòr-chòrdte


text:
- TIOTAL
- Caol Àcain, An t-Eilean Sgitheanach
- EXTERNAL ID
- HCD00828
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1910an; 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12523
- KEYWORDS
- Caol Àcain
baile
Sealladh a' coimhead an iar bho Chaol Loch Aillse gu Caol Àcain. Is e 'an Cnap' an t-ainm a tha air an àite os cionn a' bhaile agus tha an Carragh-cuimhne, a chaidh a thogail ann an 1921, suidhichte ann
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Naidheachdan
10 An Lùnasdal 2012 Ùraichte aig Ùraichte aig
Siria
Bheir Breatainn barrachd airgid seachad dhan na reubaltaich ann an Siria - còig millean not uile gu lèir. Tha an Riaghaltas ag ràdh nach pàigh e airson armachd ge-tà - 's gun tèid a chleachdadh airson uidheamachd eile agus gnothaichean meidigeach a cheannach.
Saighdearan
Tha fireannach le èideadh airm Afganach air an dèidh triùir shaighdearan Ameireaganach a mharbhadh ann an sgìre Helmand. Thuirt oifigich ann an Afganastan gun robh na saighdearan, a bh' anns na feachdan sònraichte, an dèidh bhith aig diathad còmhla ri commandair anns an sgìre. Chaidh duine a leòn anns an ionnsaigh cuideachd.
Còmhdhail sgòile
Chuir buidheann an SNP ìmpidh air Comhairle nan Eilean Siar stad a chur air atharrachadh ann am poileasaidh a bhiodh a' ciallachadh gun cailleadh cuid a' chloinn còmhdhail an asgaidh. Thuirt an Comhairliche Dòmhnall Manford gum biodh e cunnartach nam biodh aig clann ri coiseachd dhan an sgoil. Thuirt Ceannard na Comhairle, Aonghas Caimbeul, ge-tà gu bheil e a' cur iongnadh air gun do thog Mgr Manford agus an SNP an cuspair seo. Bha e ag ràdh gun robh Mgr Manford na chathraiche air Comataidh na Comhdhail aig an àm a chaidh an t-atharrachadh aontachadh mar phàirt de bhuidseatan agus nach do thog e fhèin no buidheann an SNP draghan nuair a chaidh e troimhe.
Loganair
Dh'iarr Comhairle nan Eilean Siar coinneamh leis a' chompanaidh adhair Loganair, 's dragh a' sior èirigh mu na tha de sheirbheisean adhair as na h-Eileanan a' falbh air dheireadh, neo gan cur dheth buileach. Tha luchd-siubhail ag ràdh gu bheil daoine a' call phlèanaichean eile air sgàth sin agus gu bheil Loganair gu tric a' cur a' choire air trioblaidean teicnigeach.
Tobin
Tha am mortair Peadar Tobin anns an ospadal is dùil gun do ghabh e grèim-cridhe. Bidh Tobin anns a' phrìosan airson a' chòrr dha bheatha airson Vicky Hamilton, Dinah McNichol agus Angelika Kluk a mharbhadh.


text:
- TIOTAL
- Am Barraid, Caol Loch Aillse
- EXTERNAL ID
- HCD00604
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1928
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12307
- KEYWORDS
- taighean
bailtean
eaglaisean
comhairlean
Seo na ciad taighean a thog a' Chomhairle anns A' Chaol. Air map tràth den Chaol a chaidh a dhealbhadh le làimh, 's e Barraid Bhaldwin a bh'air na taighean. Chaidh Barraid a' Chaoil a thoirt air an dèidh sin. Bha na taighean air an togail far an robh iomall a' bhaile aig an àm, is chithear seo anns a' chùl-ionad, le beanntan An Eilein Sgitheanaich nas fhaide air falbh. Chithear an Eaglais Shaor, a chaidh a thogail ann an 1902, air an taobh chlì
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Stait na Rèis sna Stàitean Aonaichte
Tha latha an taghaidh sna S.A. nas liugha na dhà sheachdainn air falbh 's tha an rèis gu math dlùth a-nis. Tha làrach-linn ann, Realclearpolitics (RCP), a bhios a'deanamh meadhan de na cunntais-bheachd mu dheireadh air agus tha iadsan ag ràdh a-nis gu bheil Romney 0.6 air thoiseach air Obama sna mheadhan aca as dèidh dhaibh a bhith co-ionnan thar an deireadh sheachdainn.
Fad mòran seachdainnean gu ruige toiseach an Dàmhair bha Obama daonnan eadar trì 's sia puingean air thoiseach air Romney. Gus an do rinn iad a'chiad deasbad ge-ta. Bha Obama fìor dhuilich san deasbad seo 's air sàilleamh sin chaidh Romney beagan air thoiseach air.
Ach ge-ta, tha na cunntais-bheachd gu math sgapte. Aig a'cheart àm sa tha Gallup ag innis gu bheil Romney eadar còig 's seachd puingean air thoiseach air Obama, tha IBD ag ràdh gu bheil Obama eadar dhà 's còig puingean air thoiseach air Romney.
Dè an fhìrinn? Carson a tha na cunntais-bheachd cho sgapte o chèile? An e Romney neo Obama a tha a'buannachadh? Ged a tha mi toirt taic do Romney, chan eil mi airson mo mhealladh fhèin.
'S mar sin shaoil mi gum biodh e inntinneach sùil a thoirt air cunntas-bheachd a tha caran fàbharach do Obama. Sna làithean mu dheireadh, tha cunntas-bheachd làitheal IBD air a bhith ag innse gu bheil Obama eadar dhà 's ceithir puingean air thoiseach air Romney. Ach thug mi sùil air na fo-àireamhan, àireamhan a-rèir gnè neo a-rèir aois neo a-rèir cinneach an dùil an robh dad inntinneach am measg nan àireamhan sin.
Agus bha! Bha na h-àireamhan air an roinn a-rèir mar a bhot iad san taghadh mu dheireadh ann an 2008 agus tha na h-àireamhan sin ag innse gu bheil Obama air mòran de luchd-taic aige a chall neo bheil mòran dhiubh fhathast mi-chinnteach. Dhen fheadhainn a bhot airson Obama san taghadh mu dheireadh, chan eil ach 83% ag ràdh a-nis bheil iad an rùn bhotadh airson Obama an turas seo. Aig a'cheart àm leis an dearbh tomhas, tha 93% dhen fheadhainn a bhot airson McCain an turas ag innis gu bheil iad an dùil bhotadh airson Romney. Agus ma sheallas tu air ais thar na làithean mu dheireadh, ge b'e b'e ma tha Obama trì puingean air thoiseach neo trì puingean air cùl Romney, tha Obama daonnan a' call mu 10% de na luchd-taic aige an taca ri Romney 's na luchd-taic a bh'aig McCain.
Saoilidh mi gur e seo laigseas mòr do Obama! Cuimhnich gun do bhuannaich Obama le mu sia puingean air thoiseach air McCain. Gu cinnteach gu bheil sgioba Obama gu mòr air am bioran 's fhios aca gu bheil iad air taic a h-uibhir a chall!


text:
Buill ùra do Bhòrd na Gàidhlig
Dh'fhoillsich Ministear na Gàidhlig, Alasdair Allan, gu bheil triùir bhall ùra gan ainmeachadh airson Bòrd na Gàidhlig.
'S e Bòrd na Gàidhlig a' bhuidheann cànan nàiseanta.
Tha dleastanas aig a' Bhòrd dèanamh cinnteach gum bi a' Ghàidhlig seasmhach san àm ri teachd, tuigse agus cleachdadh na Gàidhlig a bhrosnachadh agus taic a thoirt do dh'fhoghlam agus cultar na Gàidhlig.
'S iad na buill ùra Dòmhnall MacLeòid, Ailean Dòmhnallach agus Fiona O'Hanlon.
Mairidh na dreuchdan ceithir bliadhna bho 1mh an Giblean, 2014 gu 31mh am Màrt, 2018.
Fiona O'Hanlon
Tha an Dr Fiona O'Hanlon na neach-rannsachaidh aig Oilthigh Dhùn Èideann.
Tha i ag obair do Shoillse - lìonra rannsachaidh stèidhichte eadar grunn oilthighean a tha a' cruthachadh bunait rannsachaidh a chuidicheas gus poileasaidhean a dhealbh airson na Gàidhlig ann an Alba.
Ailean Dòmhnallach
Tha Ailean Dòmhnallach air a bhith ag obair fad 37 bliadhna ann an craoladh Gàidhlig, ann an Telebhisean is Rèidio an lùib obair riochdachaidh agus mar mhanaidsear, agus tha e an-dràsta na Àrd-oifigear airson na companaidh telebhisein mneTV.
Tha e cuideachd na stiùiriche aig purpleTV, companaidh a bhios a' cruthachadh susbainnt dhidseataich agus a' dèanamh phrògraman telebhisein.
Chuir e seachad 12 bliadhna ag obair aig a' BhBC, 2 bhliadhna aig Grampian TV agus tha e air a bhith ag obair 25 bliadhna aig companaidhean TBh neo-eisimeileach.
Tha e air obair a dhèanamh mar Àrd-riochdaire, Riochdaire is Stiùiriche air raon farsaing de phrògraman, leithid phrògraman aithris, creideimh, comadaidh is ciùil.
Dòmhnall MacLeòid
'S ann à Càrlabhagh ann an Eilean Leòdhais a tha Dòmhnall MacLeòid.
Bha e air a' chiad chlas a chaidh a theagasg tron Ghàidhlig ann am Bun-sgoil Chàrlabhaigh. Rinn e Gàidhlig is Poilitigs ann an Oilthigh Obar Dheathain agus thug e a-mach teisteanas teagaisg airson àrd-sgoiltean an sin cuideachd.
Às dèidh dha a' bhliadhna dhearbhaidh aige a chur seachad a' teagasg sna h-Eileanan an Iar, chaidh e a theagasg ann an Acadamaidh Rìoghail Inbhir Nis.
Tha Dòmhnall air tilleadh a Leòdhas o chionn ghoirid agus tha e a-nis a' teagasg Chuspairean Sòisealta tron Ghàidhlig agus Eòlas Creideimh is Moraltachd (RME) ann an Sgoil MhicNeacail.
Tha e air a bhith an sàs ann an grunn iomairtean is bhuidhnean coimhearsnachd, nam measg tha comainn is urrasan coimhearsnachd, comainn eachdraidh, obair òigridh, eaglaisean is còisirean.


text:
- TIOTAL
- Buidheann, agus Banrigh, Hiort
- EXTERNAL ID
- PC_PRISCUS_WCS6419
- ÀITE
- Hiort
- SGÌRE
- Na Hearadh
- SIORRACHD/PARRAIST
- INBHIR NIS: Na Hearadh
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29649
- KEYWORDS
- banrighrean
boireannaich
eileanan
stiomairean
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho na notaichean òraide sgrìobhte le Washington Wilson fhèin.
Chan eil Hiort gun bhanrigh, agus 's i an tè as brèagha air an eilean, rud a chaidh a ràdh an toiseach le duine-uasal a bha a' tadhal air an eilean iomadh bliadhna air ais agus a chuir seachad grùnn mhìosan am measg nan daoine an sin is dùil aige gun atharraicheadh e a dhòighean. Tha fios againn gun tug i spèis dha, agus a h-uile turas a thig an stiomair, bidh i a' gabhail naidheachd an fhir neo-dhìleas. Bhiodh esan, ge-tà, agus grùnn dhaoine eile, a cheart cho math Hiort a sheachnadh a chionn 's gu bheil dòigh chudromach aig muinntir an eilein air cho mì-thoilichte 's a tha iad mu mhì-mhodh dhuine a dhearbhadh


text:
- TIOTAL
- Clachair aig obair ann an Cinntìre
- EXTERNAL ID
- QZP27_58_35_24
- ÀITE
- neo-aithnichte
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30610
- KEYWORDS
- obair
oibrichean
clachaireachd
ciùird
tuathanachd
obair na ceilp
mèinnearachd
Clachair ag obair ann an Cinntìre. Bha ciùird eile mar thogail charbadan, saorsainneachd agus plumaireachd cumanta anns an naoidheamh linn deug agus tràth anns an fhicheadamh linn ann an Cinntìre. B' e tuathanachd a' phrìomh obair aig an àm seo, le mèinnearachd, taighean staile agus losgadh na ceilp a' toirt obair do dh'iomadh duine timcheall air Ceann Loch Chill Chiarain
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
- TIOTAL
- Taigh Inbhir Iùbh, Poll Iùbh
- EXTERNAL ID
- GAIRLOCHM_038
- ÀITE
- Poll Iùbh
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 5023
- KEYWORDS
- gàrraidhean
Sealladh de Thaigh Inbhir Iùbh ann am Poll Iùbh air oirthir an iar na Gàidhealtachd.
Chaidh an taigh tùsail a thogail anns an stoidhle Baranach Albannach ann an 1870 le Osgood MacCoinnich, mac Sir Frangan MacCoinnich, uachdaran Gheàrrloch, agus neach stèidheachaidh Gàrraidhean Inbhir Iùbh. Chaidh an taigh a thogail air an oighreachd thùsail, a bha a' gabhail a-steach 12,000 acaire ann an 1862. Air a losgadh ri talamh ann an 1935, chaidh ath-thogail le cliamhainn MhicCoinnich.
Tha 2,200 acaire san oighreachd an-diugh. Chaidh an dà chuid an taigh agus Gàrraidhean Inbhir Iùbh ainmeil fhàgail mar dhìleab aig 'Urras Nàiseanta na h-Alba le nighean Osgood Mackenzie, Màiri Sawyer, ann an 1952.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Naidheachdan 11:00m
3 An t-Iuchar 2014 Ùraichte aig Ùraichte aig
Ryanair
Dhearbh a' chompanaidh adhair Ryanair gun gluais iad mòran de na seirbheisean aca o Port-adhair Phreastabhaig gu Port-adhair Ghlaschu. Thuirt Ryanair, bhon Dàmhair, gu bi iad a' ruith 55 seirbheis a-mach à Glaschu gach seachdain. Fàgaidh iad seachd slighean adhair aig Preastabhaig, sìos bho 26. Tha a' chompanaidh cuideachd air innse gu bheil iad a' cur seirbheis ùr air chois eadar Dùn Èideann agus Port-adhair Stansted.
Puirt-adhair
Tha tèarainteachd ga theannachadh aig puirt-adhair Bhreatainn agus rabhadh air tighean bho na Stàitean Aonaichte mu iomairt cheannairc ùr. Tha draghan air oifigich ann an Washington gur maithte gu bheil dà mheur de dh'Al-Qaeda ag obair còmhla 's iad ag amas air itealain a tha a' sgiathadh dha na Stàitean.
Israel
Tha dùil gun tèid deugaire Phailistinianach a chaidh fhaighinn marbh air iomall Ierusalam an-dè a thiodhlacadh anns a' bhaile an-diugh. Thathas a' smaointinn gun deach Mohammed Abu Khadair a mharbhadh mar dhìoghaltas airson murt thriùir dheugairean Isrealach air a' Bhruaich an Iar aig toiseach na seachdain. Thuirt oifigich meidigeach Phailistinianach gun deach co-dhiù deichnear a leòn ann an ionnsaighean adhair Isrealach ann an sgìre Ghàsa an-diugh.
Bun-sgoil Ghàidhlig Inbhir Nis
Tha an naidheachd gu bheil ceannard Bhun-sgoil Ghàidhlig Inbhir Nis a' fàgail a dhreuchd às dèidh nas lugha na naoi mìosan air iongnadh agus dragh a chur air mòran phàrantan. Chaidh Jim Lyon, a th' air a bhith ag ionnsachadh na Gàidhlig, ainmeachadh dhan dreuchd an dèidh ùine mhòir gun cheannard foirmeil. Tha na h-uimhir de phàrantan den bheachd ge-tà gur e adhbhar dòchais a th' ann gur maithte gum faigh an sgoil ceannard a tha a-nis fileanta sa chànan.
NEETS
Thàinig lùghdachadh air an àireamh de dheugairean ann an Alba a tha às aonais cosnadh agus nach eil a' trèanadh neo ann am foghlam. Sheall àireamhan oifigeil gun robh 29,000 clàraichte mar NEETS an-uiridh, sìos bho 33,000 air a' bhliadhna roimhe sin. Seo an ìre as ìsle bhon a thòisich crìonadh na h-eaconamaidh. Tha Riaghaltas na h-Alba air àite ann an trèanadh neo foghlaim a thabhainn do dhuine sam bith fo aois 19 bliadhna a tha gun obair.
Dachaighean comhairle
A rèir àireamhan a fhuair Libearalaich Dheamocratach na h-Alba, tha barrachd air 13,000 neach air a bhith còrr is 10 bliadhna a' feitheamh air dachaigh comhairle. 'S iad daoine ann am Peairt agus Ceann Rois, Siorrachd Dhùn Bhreatainn an Ear agus Siorrachd Rinn Friù a th' air a bhith a' feitheamh an ùine as fhaide.


text:
Turas Mhic Nìll dhan Eilean Mhanainneach
Tuilleadh mar seo:
Duan Chiosmuil
MacNìll agus am bodach a...
Mac Nìll Bharraigh agus...
Beinn a' Cheathaich
Fiosraichean - John MacPherson
Luchd-clàraidh - Iain Latharna Caimbeul
Geàrr-chunntas - Anns an t-seann aimsir, bhiodh Clann Nìll Bharraigh a' cur an cuid chloinne gu colaiste a bha ann an Eilean Mhanainn. Uair dhe na h-uairean, 's iad a' tilleadh dhachaigh, thàinig ceò uamhasach dorch' orra. Mu dheireadh thall, ràinig iad Beàrnaraigh, is chùm iad orra gu ruige Barraigh. Theab gocaman MhicNìll sgioba na bìrlinn agus MacNill fhèin a mharbhadh gun fhiosta, le bhith losgadh orra leis a' ghunna mhòr a bha an Caisteal Chìosamuil.
Fad a' Chlàir (h:m:s) - 00:06:02
Àm Clàraidh - 1950.01.03
Cànan - Gàidhlig
Seòrsa - Sgeulachd
Cruinneachadh - Urras Nàiseanta na h-Alba
Àireamh a' Chlàir - 22573
Àireamh an Teip Thùsail - CW0033A
Àireamh a' Chlàir Thùsail - CW0033A.149
Càileachd an Fhuaime - Math
Cruth Inneal a' Chlàir - Uèir
Àite Clàraidh:
Siorrachd - Siorrachd Inbhir Nis
Paraiste - Barraigh
Eilean - Barraigh
Baile/Àite - Am Bàgh a Tuath
Àite a' Chuspair:
Siorrachd - Siorrachd Inbhir Nis
Paraiste - Barraigh
Eilean - Barraigh
Notaichean a' Chlàir - See, 'Tales from Barra told by the Coddy'.
Ceangal Maireannach - http://www.tobarandualchais.co.uk/gd/fullrecord/22573/1
Tweet


text:
Buidheann ùr aig Holyrood
Chaidh dithis a bha a' riochdachadh an SNP air a' Ghàidhealtachd ann am Pàrlamaid na h-Alba nam buill air buidheann ùr aig Holyrood.
Chuir Iain Finnie agus Sìne Urchadain cùl ris an SNP san Damhair air sgàth atharrachadh ann an seasamh a' phàrtaidh air NATO.
A-nise tha iad air dearbhadh gun stèidhich iad buidheann-obrach ùr còmhla ri Margo Dhòmhnallach, a bha i fhèin uair na ball den SNP, agus an dithis bhall den Phàrtaidh Uaine aig Holyrood, Pàdraig Harvie is Alison NicIain.
Sgaoil an còignear brath-sgrìobhte mun ghluasad;
"Tha sinn air deasbad mar as urrainn dhuinn ag obair còmhla, is cho-dhùin sinn a' bhuidheann seo a stèidheachadh mar an doìgh as fheàrr an luchd-bhòtaidh a riochdachadh.
"Ged a tha sinn uile a' cur taic ri Alba neo-eisimileach agus seasmhach, chan e pàrtaidh poileataigeach a tha seo agus chan eil seasamh nam ball air atharrachadh idir", thuirt iad.
Bidh riochdachadh aig a' bhuidhinn ùir air biùro na Pàrlamaid.


text:
Leudachadh air seirbheisean adhair nan eilean
Thoisich linn ùr ann an còmhdhail nan Eilean Siar madainn Dihaoine agus Loganair a' ruith seirbhisean adhair air an ceann fhèin airson a' chiad uair ann am bliadhnachan.
Aig a' cheart àm thòisich Flybe compàirteachas ùr le Eastern Airways agus leanaidh iadsan orra a' sgèith eadar Steòrnabhagh agus Glaschu.
Tha Loganair air a bhith an sàs ann an seirbhisean adhair eadar tìr mòr agus na h-eileanan air an taobh siar agus mu thuath airson còrr agus 50 bliadhna.
Tha faisg air 25 bliadhna bho bha iad a' ruith sheirbheis gun taic bho chompanaidh adhair nas motha.
Farpais
Bho 2008 bha iad ag obair ann an compàirteachas le Flybe.
Ach dh'innis an dà chompanaidh an-uiridh gu robh an compàirteachas sin a' tighinn gu ceann.
Roghnaich Loganair seirbheisean gu na h-eileanan a ruith iad fhèin gun companaidh eile a bhith na luib.
San Ògmhios, ge-ta, dh'innis Flybe gu robh iadsan air a dhol ann am compàirteachas le Eastern Airways airson seirbheisean a ruith air cuid dha na slighean as trainge.
Bidh iad a' ruith sheirbheisean eadar Steòrnabhagh agus Glaschu agus eadar Arcaibh agus Obar Dheathain.
Bidh seirbheisean aca cuideachd eadar Sealtainn agus Dùn Èideann, Obar Dheathain agus Glaschu.
"Briseadh dùil"
Thuirt Loganair aig an àm gu robh an gluasad seo na bhriseadh dùil ach gu robh iad "deiseil 'son sabaid".
Tha Loganair cuideachd a' cur às leth Flybe gu bheil prìsean falaichte air na tiocaidean aca agus gu bheil iad gu math tric nas daoire air a' cheann thall.
Ach tha Flybe ag ràdh gu bheil prìs nam faraidhean gu na h-eileanan air tuiteam bho chaidh iad dhan mhargaidh agus gu bheil e mar amas aca seirbheisean farpaiseach a chur air dòigh.
San ùine ghoirid chaidh fàilte a chur air a' cho-fharpais eadar Flybe is Loganair leis gun d'thàinig prìsean a-nuas.
Ach tha dragh mun bhuaidh a dh'fhaodadh a bhith aig an fharpais air na seirbheisean eileanach eile a tha Loganair a' frithealadh leotha fhèin.
Dragh
Tha Cathraiche Comataidh Còmhdhail Comhairle nan Eilean Siar, Ùisdean Robasdan, am measg na tha air ceist a thogail.
"Tha e math ann an aon dòigh, ach draghail ann an dòigh eile.
"Tha sinn a' faicinn gu bheil comas farpais. Bidh e gle mhath, ach a bheil gu leòr ann a chuireas feum air na seirbheisean?
"Nam b'urrainn dhuinn a bhith cinnteach gu robh sinn a' reic na bhios de dh'àitichean air na h-itealain a' dol air adhart bhiodh sin math dhan eaconamaidh againn.
"Tha dragh ann mu de a' bhuaidh a dh'fhaodadh a bhith ann san fharsaingeachd air na seirbheisean eile a tha Loganair a' toirt seachad, a thaobh an t-seirbheis a bh' aca à Steòrnabhagh a Ghlaschu b' i an t-seirbheis a bu làidire a bh' aca agus bha i a' toirt taic dha na seirbheisean eile.
"Tha an dragh sin ann, agus tha mi a' cluinntinn agus a' faighinn gu leòr co-cheangailte ris a' chuspair sin fhèin," thuirt Mgr Robasdan.


text:
Tha mi uamhasach fhèin toilichte gun robh mi an sàs sa phròiseact seo airson Àrainneachd Eachdraidheil Alba.
Chaidh iarraidh orm dà dhàn a sgrìobhadh – ann an Gàidhlig agus sa Bheurla Ghallda – a bha a-mach air cultar eachdraidheil cuid dhen na toglaichean brèagha a fo churam na buidhne.
Thug mi sùil air: Caisteal Dùn Staidhinis, far an deach Fionnghal Nic Dhòmhnaill a chumail an greim son greis; Caistel Cinn Droma, far an do chuir seachad Iarla Mharr iomadh oidhche a’ meòrachadh air dè an taobh a thèid e – dha na Seumasaich, neo dhan Rìaghaltas; Gearasdan Ruadhainn, a chaidh a thogail gus smac a chumail air a’ Ghàidhealtachd anns na bliadhnaichean as dèidh 1715; Caisteal Urchadain, a chaidh a ghlacadh ’s a chumail le Raibeart Brus, ’s e a’ caismeachd tron Ghleann Mhòr; Abaid Chrois Reagail, far an robh na Manaich Dhubha fad linntean; Caisteal Chiosmuil, sa bhàgh far an do dh’ fhalbh eilthrich bho Bharraigh ’s Uibhist airson Canada; Àrd-eaglais Eilginn, a chaidh a sgrios aig àm an Ath-leasachaidh, agus; Caisteal Bhruachaidh, far an robh Seanalair Monck, àrd chomandair fheachdan a’ Cho-fhlaitheis an Alba, a dh’ fhàs sgìth le cogadh as dèidh na rinn na sàighdearan aige ann an Dùn Dè.
Seo mar a sgrìobh mi an dà dhàn, taobh ri taobh:
Agus seo mar a chaidh an dà dhan a chur seachad sa fiolm:


text:
- TIOTAL
- Taigh-òsta Caledonian, Inbhir Nis: Fo-làr
- EXTERNAL ID
- GB232_DG_INV_CAL_1
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1912
- LINN
- 1910an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8278
- KEYWORDS
- ailtireachd
planaichean
togalaichean
zoomable
deilbh leudachail
Tha am plana seo a' sealltainn atharraichean airson làr Taigh-òsta a' Chaledonian. Chaidh am plana a tharraing ann an 1929 le na h-ailtirean Alasdair Ros & a Mhac bho Sheòmraichean Geata na Bànrigh, Inbhir Nis. Bha aig planaichean airson thogalaichean ùra no atharrachaidhean ri togalaichean eile ri dhol gu Cùirt an Deadhain airson aonta.
Tha am plana a' sealltainn an fho-làir agus earrann dhen làr. Chaidh an taigh-òsta a thogail bho thùs mar àite-coinneachaidh do bhuill de Loids Shaor-chlachairean agus tha na planaichean a' sealltainn seòmar loids nan saor-chlachairean agus an t-seòmair sgeadachaidh


text:
Ma tha làrach-lìn agad agus lorg thu cuspair ùr WordPress a tha a 'coimhead ceart agus nas freagarraiche dha na an cuspair a bh' ann roimhe, feumaidh tu atharrachadh a dhèanamh cho luath 'sa ghabhas. Ma tha eagal ort gum bi an cuspair WordPress ag atharrachadh bidh thu a 'call do shusbaint no do shuidheachadh, tha thu gu tur ceàrr. Tha na cuspairean WordPress ag amas air na seallaidhean iongantach a thoirt do na làraichean agus na blogaichean againn, gun a bhith a 'cur dragh air suidheachadh agus suidheachadh ar susbaint.
'S e The Foundry Theme far am faighear àireamh mhòr de chuspairean, agus is e an rud as fheàrr nach fheum thu dragh a dhèanamh mu bhith a' call do phuist, dealbhan, duilleagan agus faidhlichean claistinneach - strickstoffe online bestellen. Tha a h-uile susbaint air a stòradh gu sàbhailte anns an stòr-dàta WordPress, agus cha chruthaich an cuspair ùr duilgheadas dhut.
Nì Ivan Konovalov, prìomh eòlaiche bho Semalt , ath-bhreithneachadh an seo beagan rud a bu chòir dhut coimhead nuair a dh'atharraicheas tu an cuspair WordPress agad.
Seòrsaichean post cleachdaiche:
Ma tha thu air a bhith a 'cleachdadh an cuspair a bhios a' cruthachadh seòrsachan post àbhaisteach, is dòcha gum faic thu a 'chuid as motha de na h-obraichean agad a' dol à sealladh sa bhad. Ach chan eil dragh sam bith ann oir bidh na seòrsaichean post àbhaisteach a 'sealltainn nithean clàr-taice aig ìre àrd air a' chunntas WordPress agad. Tha e a 'ciallachadh gu bheil e furasta dhut na faidhlichean agad ath-nuadhachadh agus an làrach agad a dhèanamh gu h-àbhaisteach..Is e Teisteanasan no Gailearaidhean Luchd-ceannach an dà sheòrsa post àbhaisteach a bu chòir dhut a dhol còmhla. Leig leam an seo innse dhut gu bheil Postmatic, Surf Office, Yeah Dave, agus na mìltean de ghnìomhachasan eile a 'ruith an cuid làraich le Make, cuspair WordPress a tha an dà chuid proifeiseanta agus furasta a chleachdadh.
Clàr-bìdh:
Ma dh'atharraich thu an cuspair WordPress agad, 's dòcha gum bi thu airson na clàran-cleachdaiche a shuidheachadh. Airson seo, feumaidh tu an cruthachadh bhon roghainn Comharra → Bhiogaidean. Bidh e a 'cuideachadh le bhith a' cumail sùil air taisbeanadh a 'chlàr-taice seòladh agad agus bidh e na dheagh chlàr-taice èifeachdach. Nuair a dh'atharraicheas tu na cuspairean WordPress, dèan cinnteach gu bheil thu air na clàran-cleachdaiche agad a shuidheachadh agus na clàran-taice nach eil air an cleachdadh a dhì-chomasachadh agus gun do dh'fhalbh thu bhon chuspair ùr agad. Feumaidh tu na clàran-taice ùra a shònrachadh mar àite sònraichte nuair a thèid do chuspair atharrachadh seach gum bi gach cuspair a 'suidheachadh a h-uile clàr-taice ann an àiteachan bunaiteach, a' cur dragh air sùil iomlan na làraich agad.
Gineadan:
Dìreach mar na clàran-làimhe, bidh na duilgheadasan agad air an t-àite atharrachadh a dh 'fhulang na giuirlidean agad. Tha cuspairean Wordpress air an dealbh gus na widgets uile a tha ri fhaotainn a shealltainn a-mhàin, agus ma tha thu airson faidhlichean ùra a shealg no a shealltainn, feumaidh tu sin a dhèanamh le làimh. Faodaidh tu na widgets a rèiteachadh le bhith a 'seòladh gu roinn Appearance → Widgets. Ma tha thu a 'cleachdadh Mac,' s dòcha gun toir thu an sgrìn den sgrion gu lèir le bhith a 'putadh Shift + Cmd + 3.
Ciamar a dhearbhas sinn na cuspairean WordPress atharrachadh?
'S e aon de na dòighean as fheàrr agus as fhasa air a' chuspair WordPress ùr a dhearbhadh le bhith a 'cleachdadh an roghainn Ro-shealladh air duilleag Deasachadh → Cuspairean. Leig leam an seo innse dhut nach bi an roghainn seo an-còmhnaidh a 'toirt seachad toraidhean mionaideach, agus mar sin is dòcha gum bi thu airson an cuspair agad fhoillseachadh gus faighinn a-mach a bheil e math airson do làrach-lìn no do bhlog no nach eil.
Co-dhùnadh - Tha atharrachadh math:
Tha e fìor gu bheil atharrachadh a 'chuspair WordPress math oir bidh e a' dol an sàs ann am barrachd is barrachd dhaoine. Bidh na cuspairean ùra a 'toirt sealladh ùr dhut agus pearsantachd iongantach don làrach agad. Aig an aon àm, bu chòir dhut na faidhlichean agad a dhìon agus a bhith deiseil gus sealladh ùr làrach-lìn WordPress a ghabhail.